05:00 / 04.01.2017 2871 pdf Ўқиш режими + -\nБухорий: «Сўнгра менга салавот айтинглар. Чунки, ким менга бир саловот айтса, албатта, Аллоҳ унга ўн саловот айтади. Кейин, менга васийлани сўранглар. Бас, у жаннатдаги бир манзила бўлиб, Аллоҳнинг бандаларидан фақат бир бандагагина лозим бўлур. Ўша банда мен бўлишимни орзу қиламан. Ким менга Васийлани сўраса, унга шафоат ҳалол бўлур»ни зиёда қилган.\n1. Азонни эшитувичи муаззин қайси лафзни айтса, ўшани такрорлаб айтиб туриши лозимлиги.\n2. Азондан кейин Пайғамбармиз соллаллоҳу алайҳи васалламга саловот айтиш лозимлиги. Қайси сийға билан бўлса ҳам, бўлаверади. Фақат У зот соллаллоҳу алайҳи васалламга саловот ва салом маъноси бўлса, бўлди.\n7. «Васийла»га эришиши энг яқин зот Муҳаммад соллаллоҳу алайҳи васаллам эканлари.\nДемак, азонни эшитганимизда муаззин нима деса, шуни қайтариб туришимиз лозим. «Ҳаяя алас-Салот» ва «Ҳаяя алал Фалаҳ»да нима айтилиши кейин баён қилинади.\nЖобир розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Ким азонни эшитгандан кейин «Аллоҳумма, Робба хазиҳид даъватит-Тааммати вас - салотил қоимати аати Муҳаммадан ал-васийлата вал фазийлата вабаъасҳу мақоман маҳмудан аллазии ваъдтаҳу» деса, қиёмат куни унга шафоатим ҳалол бўлур», дедилар».\nШарҳ: Ушбу ҳадиси шарифда келган дуонинг маъноси қуйидагича «Эй, бор Худоё! Эй, ушбу тугал даъватнинг ва қоим бўладиган намознинг Роббиси! Муҳаммадга Васийлани ва фазийлатни бергин. Ҳамда Уни Ўзинг Унга ваъда қилган мақоми Маҳмудда қайта тирилтиргин».\n«Мақоми Маҳмуд» мақталган мақом-эса, Аллоҳ таолонинг «Шоядки, Роббинг сени Мақоми Маҳмудда қайта тирилтирса», ояти ила Аллоҳ таоло томонидан Муҳаммад соллаллоҳу алайҳи васалламга ваъда қилинган. Мақоми Маҳмуд-буюк шафоат мақомидир.\nСаъд ибн Абу Ваққос розияллоҳу анҳудан ривоят қилинади: «Расулуллоҳ соллаллоҳу алайҳи васаллам:\n«Ким муаззинни эшитганда, «Ашҳаду анлаа илаҳа иллаллоҳу ваҳдаҳу лаа шарийка лаҳу ва ашҳаду анна Муҳаммадан абдуҳу ва Расулуҳу, розийту биллаҳи Роббан ва би Муҳамадин Расулулан ва бил Исломи динан»-деса, унинг гуноҳи мағфират қилинур», дедилар».\nБешовларидан фақат Бухорий ривоят қилмаган. Муслим ва Абу Довуднинг ривоятида:\n«Ким чин қалбдан муаззин айтган нарсани айтиб турса-ю, магар «Ҳаяя ала»ларда «Лаа ҳавла ва лаа қуввата» деса жаннатга киради», деганлар.\nШарҳ: Аввало ҳадиси шариф ровийси Саъд ибн Аби Ваққос розияллоҳу анҳу билан яқиндан танишиб олайлик:\nЖаннатга киришликка башорат берилган ўнта саҳобаларни бири ҳам, шу киши бўладилар.\nРасулуллоҳ соллаллоҳу алайҳи васаллам вафот этганларида, рози бўлган олтита саҳобаларни бири ҳам, шу киши бўладилар.\nАллоҳ йўлида биринчи бўлиб, бир мушрикни қатл этиб, қонини оқизган, Бадр, Уҳуд, Хандақ ва бундан бошқа ҳамма маъракаларда Расулуллоҳ соллаллоҳу алайҳи васаллам бирга иштирок этган, Исломдаги паҳлавон саҳобалардан эдилар.\nСаъд ибн Абу Ваққос розияллоҳу анҳу, Расулуллоҳ соллаллоҳу алайҳи васалламни оналари Омина бинти Ваҳб Зуҳриянинг қабиласидан бўлганликлари учун Расулуллоҳ соллаллоҳу алайҳи васаллам бу кишини тоғам деб атар эдилар.\nРасулулоҳ соллаллоҳу алайҳи васаллам Саъд розияллоҳу анҳунинг дуоларини қабул қилинишини сўраганларида, Аллоҳ дуоларини қабул қилган. Шунинг учун одамлар Саъд ибн Абу Ваққосни дуоларидан қўрқишар эди.\nРасулуллоҳ соллаллоҳу алайҳи васаллам Саъд ибн Абу Ваққосдан ташқари бирор кишига ота-онам фидо бўлсин деб айтмаганлар.\nБу зот Умар ибн Хаттобнинг халифалик дарларида Форслар билан бўладиган уруш учун тайёрланган, аскарлар устидан қўмондан бўлдилар. Ҳижратнинг 15 санасида Қодисияни, ҳижратнинг 16-йили Жалулони, ҳижратнинг 17-йили Куфани фатҳ этдилар.\nУмар ибн Хаттоб розияллоҳу анҳу бу кишини Ироқга волий қилиб тайинладилар.\nҚачонки ҳазрати Усмон розияллоҳу анҳу ўлдирилиб, фитна замони келгандан кейин, бу ишларни ҳаммасидан четланиб Мадинага қайтиб келдилар.\nБу зотдан Соиб ибн Язид, Мужоҳид, Алқама ибн Қайс, Жобир ибн Самура, қизлари Оиша, Омирнинг болалари, Мусъаб ибн Умайир, Иброҳим ибн Абдурраҳмон ибн Авф, Қайс ибн Аби Ҳозим ва бошқалар ривоят қилишди.\nБу киши ривоят қилган ҳадислардан учта «Саҳиҳ соҳиблари ўз китобларига киритишган.\nБу зот ҳаётларини охирида кўзлари кўр бўлиб қолди ва ҳижратнинг 55-санасида Мадинадан етти мил узоқликдаги «Ақиқ» деган жойда вафот этдилар.\nСаъд ибн Абу Ваққос, жаннатга киришиликка башорат берилган саҳобаларнинг, охирги вафот этгани эдилар.\n«Аллоҳдан ўзга ибодатга сазовар зот йўқ. У ёлғиз ўзидир. Унинг шериги йўқ ва, албатта, Муҳаммад Унинг бандаси ва Расулидир, деб гувоҳлик берурман. Аллоҳни Робб, Муҳамадни Расул ва Исломни дин, деб рози бўлдим».\nИмом Муслим ва Абу Довудларнинг ривоятидан эса, муаззин нима деса, шуни қайтариб туриш, фақат икки «Ҳаяя ала»ларни айтганда «Лаа ҳавла ва лаа қуввата иллаа биллаҳи» дейиш таълим берилмоқда. Ким бу нарсаларни чин қалбдан айтса, жаннатга киши ваъда қилинмоқда.\nИнсоф қилиб айтганда бу жуда ҳам осон ишлар. Савоб ишлаш, гуноҳни ювиш ва жаннатга кириш эҳтимолини ошириш учун ғаниймат нарсалар. Лекин, дангасалигимиз, бепарволигимиз оқибатида бу нарсаларга эътибор бермаймиз. Уларга амал қилмаймиз. Кўпчилигимиз, ҳатто бу нарсаларни лозим даражада билмаймиз ҳам. Аввал билмасак, энди билиб олдик. Энди билганимизга амал қилишга ўтайлик.\nБилол иқома айтишни бошлаб: «Қод қоматис Салот» деган эди, Пайғамбар соллаллоҳу алайҳи васаллам:\n«Ақомаҳаллоҳу ва адомаҳа», дедилар.\n«Батаҳқиқ намоз қоим бўлди»ни айтганида, У зот:\nШарҳ: Икки азондан мурод азон ва иқомадир.\nАнас розияллоҳу анҳудан ривоят қилинади: «Пайғамбар соллаллоҳу алайҳи васаллам: «Азон ва иқома орасидаги дуо рад қилинмас», дедилар».\nШарҳ: Ушбу вақт, дуо тўсиқсиз қабул қилинадиган вақтлардан биридир. Чунки, бу вақт шарафли вақтдир. Шунинг учун ҳам азон билан иқоманинг орасида чин қалбдан, қабул бўлишига тўла ишониб, шартларини келтириб дуо қилиш керак.\nБир одам: «Эй, Аллоҳнинг Расули, муаззинлар биздан кўра фазийлатли бўлурлар», деди.\n«Улар нима десалар, сен ҳам айт. Қачонки, тамом қилсанг, сўра, сенга сўраганинг ато қилинур», дедилар».\n1. Фазийлатли амал қилувчиларга ҳавас қилиш ва улар эришган фазлга эришишга ҳаркат қилиш яхшилиги.\n2. Билган кишилардан фазийлатга эришиш йўлини сўраш.\n«Аммо, мана бу, батаҳқиқ, Абул Қосим соллаллоҳу алай ҳи васалламга осий бўлди», деди».\n05:00 / 04.01.2017 12019\n05:00 / 04.01.2017 2250\n2653 05:00 / 31.12.2016\nЗафар Аҳмад алУсмонийнинг Эъло ассунан асаридан٦٦٩. . . 1 Абу Ҳозимдан, у Саҳл ибн Саъддан разийаллоҳу анҳу ривоят қилади, у Одамлар намозда давоми...\n4219 05:00 / 09.01.2017\n2826 05:00 / 09.01.2017\n38553 05:00 / 09.01.2017


Афғонистон шарқида ва ғарбида толиблар амалга оширган ҳужумларда камида 26 одам ҳалок бўлди\nҚандаҳор вилоятида Толибонга қарши зарба берилди. 2018, 6 январь.\nТолиблар Афғонистон ғарбида хавфсизлик постларига ҳужум қилди, натижада полиция ходимлари ҳамда ҳарбийлардан 21 нафари ҳалок бўлди. Бу ҳақда мамлакат расмийлари 7 январь куни маълум қилди.\nҲужумлар 6 январь оқшомида Бодғис вилоятида амалга оширилган. Бодғис вилояти кенгаши раиси Абдул Азиз Бек ҳужумларда 14 нафар полиция ходими ҳамда 7 нафар ҳукуматни қўлловчи жангчи ҳалок бўлганини, яна 9 одам жароҳат олганини айтди.\nБодғис губернатори матбуот котиби Жамшид Шаҳабий тўқнашув давомида камида 15 нафар толиб йўқ қилинганини, 10 жангари жароҳат олганини билдирди.\nҲужумлар учун масъулиятни толиблар ўз бўйнига олди.\nБу орада Афғонистон шарқида жойлашган Пактика вилоятида йўл бўйига ўрнатилган бомба портлаб, 5 нафар оддий фуқаро ўлимига сабаб бўлди. Бу ҳақда вилоят губернатори матбуот котиби Наврўз Ишоқ билдирди.\nМазкур ҳужум учун ҳали ҳеч ким масъулиятни ўз бўйнига олгани йўқ. Шундай бўлса-да, вилоят расмийси Муҳаммад Расул Одил ҳужумда толибларни айблади.\nЖорий ойда толиблар вакиллари АҚШ расмийлари билан мамлакатдан хорижий кучларни олиб чиқиш ҳамда ўт очишни тўхтатиш масалаларини муҳокама қилади.


Warner Bros. ва China Media Capital биргаликда киностудия яратишга келишиб олди\n00:25 / 21.09.2015\nАҚШнинг Warner Bros. киностудияси хитойлик ҳамкорлар билан Хитой бозорига мўлжалланган фильмларни суратга олувчи қўшма студияни яратишга келишиб олишди, деб хабар бермоқда The Wall Street Journal нашри.\nҚайд этилишича, янги киностудия Flagship Entertainment Group деб номланди ва унинг қароргоҳи Гонконгда жойлашади.\nКиностудиянинг 51 фоиз акцияси China Media Capital бошчилигидаги критлик инвесторларга, қолган 49 фоизи эса Warner Bros.’га тегишли бўлади.\nЭкспертларнинг фикрича, яқин орада Хитой мамлакатдаги иқтисодий ўсишнинг секинлашишига қарамасдан, энг йирик кино бозорига айланади. 2014 йилда Хитойда фильмлар намойишидан олинган тушум 34 фоизга, яъни 4,8 млрдгача ошган, АҚШ ва Канадада эса 5 фоизга камайиб, 10,4 млрд долларни ташкил қилган.


Россия, АҚШ ва Франция Теҳронга жавоб йўллади\n20 апрел 2021, Тошкент вақти: 09:52\nАҚШ, Россия ва Франция Теҳрон ихтиёрида бўлган уранни қайта ишлаш учун Туркияга юборишга оид Эрон ҳукумати таклифига расман жавоб қайтарди.\nДипломатларнинг билдиришича, учала давлат жавоби Атом энергияси халқаро агентлиги раҳбари Юкия Амано орқали Эрон ҳукумати расмийларига тақдим қилинган. Мактуб мазмуни билан танишиб чиққан расмийларнинг таъкидича, АҚШ, Россия ва Франция уранни Туркияга юборишга оид Эрон режасини рад қилмаган, бироқ ушбу режанинг ҳаётга тадбиқ этилиши Эрон ядровий дастури борасида мавжуд барча хавотирларни бартараф эта олмаслиги ҳам алоҳида тилга олинган.\nЭрон ихтиёрида бўлган кам тўйинтирилган уранни қайта ишлаш учун Туркияга юборишни назарда тутган келишув ўтган ой ўрталарида Бразилия ва Туркия президентлари ташаббуси билан Теҳронда имзоланган эди.\nБугун БМТ Хавфсизлик Кенгаши ўз ядровий дастуридан воз кечишни истамаётган Эронга қарши янги санкциялар қўллаш ҳақидаги резолюция лойиҳасини овозга қўяди.\nБундан бир кун аввал эса Эрон президенти Маҳмуд Аҳмадийнажод БМТ Хавфсизлик кенгаши Теҳронга нисбатан санкцияларни маъқуллайдиган бўлса, ўз ҳукумати ядровий дастур бўйича халқаро ҳамжамият билан музокараларни тўхтатажагидан огоҳлантирди.


Мугуруса Шарипова қатнашган турнирнинг 1/4 финалига чиқди / Olamsport.com\n11:20МЮ "янги Месси" курашга қўшилди\t0 10:58NBAда фақат битта клуб карантинда қоляпти\t0 10:36Даҳшат! UFC президенти йигитларини тартиб ўрнатиш учун АҚШ кўчаларига ташламоқчи\t0 10:14Густафссон қайтмоқда, у Вердумга қарши октагонга чиқади\t0 09:51Мертенс келажаги борасида бир қарорга келди\t0 09:29UFCда парокандалик! Жонс кетидан Масвидаль ҳам ташкилотдан кетмоқчи\t1 09:01Ўзбекистон ва Туркманистон: ўзаро ҳамкорлик муҳокама қилинди\t0 08:34UFC 250 тарози маросими: Нуньес Спенсердан оғир келди + ФОТО\t0 08:13Шевченко Украина термаси билан шартномасини узайтиради\t0 07:40Федерерни чалғитган Нишикори, Вавринкани устидан кулган Жокович. Теннисдаги энг ажойиб зарбалар (ВИДЕО)\t0 07:17Фьюри бўш трибуналарда жанг қилмайди. Нима учун?\t0 06:42Сауль Альварес учун беш-олти нафар эҳтимолий рақиб бор\t0 06:10А Серияда ҳам 5 ўзгаришга рухсат беришди\t0 20:05Осиё чемпионати совриндори Жаҳонгир Турдиевни табриклаймиз! 0 18:49АПЛ 2 июлга қадар бўлган тақвимни эълон қилди\t0\n11 окт 11:27\nМугуруса Шарипова қатнашган турнирнинг 1/4 финалига чиқди\nТеглар : ТеннисМугурусаГонконг\nГонконгда теннис бўйича аёллар ўртасидаги Prudential Hong Kong Tennis Open турнири давом этмоқда.\nДунёнинг 13-ракеткаси Гарбин Мугуруса иккинчи давра учрашувида рейтингнинг 78-поғонасидан жой олган руминиялик Ана Богданга қарши кортга чиқди. Бир соату 15 дақиқа давом этган баҳсда испаниялик теннисчи 6/2, 6/1 ҳисобида ғалаба қозонди.\nЭнди Мугуруса чорак финал учрашувида таиландлик Луксика Кумхумга қарши баҳс олиб боради. Ушбу турнирда Сабина Шарипованинг ҳам иштирок этганлигини эслатиб ўтиш жоиз. Саралаш мусобақасида икки ғалабага эришган ҳамюртимиз асосий тўрнинг илк даврасида турнирнинг иккинчи ракеткаси хитойлик Шуай Чжанга 3:6, 6:7 ҳисобида ютқазиб қўйганди.\nФедерерни чалғитган Нишикори, Вавринкани устидан кулган Жокович. Теннисдаги энг ажойиб зарбалар (ВИДЕО) 0\nМингта чипта етти дақиқада сотиб юборилди 0\nMatchplay 120. Куннинг сўнгги натижалари 0


Матбуот: Хитой 2010-12 йилларда 20га яқин АҚШ жосусни фош қилган\n19 январ 2021, Тошкент вақти: 10:08\nМарказий разведка бюроси биноси\nХитой ҳукумати 2010 йил охирларидан буён АҚШ Марказий разведка бюросининг (МРБ) бу давлатдаги 20га яқин агентини "систематик равишда фош қилган".\n21 май куни New York Times газетасининг 10 нафар амалдаги ва собиқ хавфсизлик хизмати зобитига таяниб ёзишича, бу МРБга сўнгги ўн йилликлар ичида берилган энг кучли зарбадир.\nИсмини сир сақлаган манбалар бунинг сабаби МРБ сафига Хитой жосусининг сингдирилгани ёки хитойлик ҳакерлар агентликнинг ўз хуфялари билан мулоқот тизимини синдириб кирганида, деб тахмин қилинаётганини айтмоқда.\nГазетанинг икки нафар юқори лавозимдаги махсус хизмат зобитига таяниб хабар қилишича, 2010-12 йиллар оралиғида Хитойда камида 20га яқин МРБ агенти ўлдирилган ёки қамоққа ташланган.\nҲозирча на Марказий раздвека бюроси ва на Федерал тергов бюроси бу хабарга изоҳ берди.\nБу маълумот МРБ икки ой муқаддам баъзи ўта махфий ҳужжатларнинг қандай қилиб WikiLeaks қўлига тушиб қолганини аниқлашга уринаётган бер кезда ошкор бўлди.


Тараққиёт стратегияси: «инсон қадри учун» тамойилини амалга оширишнинг муҳим кафолати, “Тараққиёт стратегияси”да Социология институтини ташкил этиш белгилаб берилди. - Review.uz\n“Тараққиёт стратегияси”да Социология институтини ташкил этиш белгилаб берилди. Бу институтнинг масъулларидан бири Иқтисодий тадқиқотлар ва ислоҳотлар маркази директори Обид Ҳакимов “Ўзбекистон24” телеканалининг “Таҳлилнома” кўрсатувида ушбу институтнинг вазифалари хусусида тўхтатилиб ўтди.\nЯнги Ўзбекистоннинг “Тараққиёт стратегияси” 2022-2026 йилларга мўлжалланган бўлиб, давлат инсон учун деган эзгу ғояни ҳаётга тадбиқ этишни кўзда тутади.\nМамлакатимизнинг кейинги 5 йилга мўлжалланган “Тараққиёт стратегияси”нинг 1-устувор йўналиши бўйича электрон давлат хизматларининг улушини амалдаги 54%дан 100%га етказиш мақсад қилиб қўйилган. Бу билан ортиқча сарсонгарчиликларга чек қўйилади, фуқароларга қулайлик яратилади, қолаверса, жамоатчилик фикрини мунтазам ва илмий асосланган ҳолда тизимли ўрганиш йўлга қўйилади.\n“Жамиятни нима қийнаяпти, қандай масалалар қийнаяпти, одамларнинг онгги қандай ўзгаряпти булар бизнинг энг асосий масалаларимиз. Бизга ҳозирда мана шу нарсаларни доимий тадқиқот қилиб ва давлат сиёсатини шакллантиришда доимий алоқани ўрнатувчи институт керак.\nХудди мана шу нарсани давлатимиз раҳбари томонидан кенгайтирилган йиғилишда ҳам айтиб ўтилда ва ҳозирда ишлар бошлаб юборилган. Жамоат фикрини ўрганиш базасида Ўзбекистон Республикасида биринчи марта Социология институти ташкил этилади. Бу институт қилаётган ислоҳотларимизнинг одамларда қандай таъсуротлар уйғотаётгани, қандай қониқиш ҳосил қилаётганини ўрганади.\nКейинги 5 йилда энг асосий нарса мана шу ҳисоб-китоблардан келиб чиққан ҳолда мамлакатимизда ЯИМ ҳажмини 100 млрд.дан ошириш ва аҳоли жон бошига тўғри келадиган ЯИМ ҳажмини 2800 долларга етказиш асосий мақсад қилиб қўйилган”, дейди марказ директори.\nОбид Ҳакимов нималар ҳисобига ЯИМ ҳажми кўпайишини қуйидагича изоҳлади:\n“Ҳар битта ривожланаётган иқтисодиёт бор экан, бу иқтисодиётни олдинга тортадиган меҳнат унумдорлигининг энг катта ва энг ўсувчан қисми - бу саноат соҳасидир. Саноат соҳасида меҳнат унумдорлиги энг тез ўсадиган ва катта ўзгариш берадиган соҳа ҳисобланади.\nКейинги 5 йилда энг асосий мақсадимиз, саноатимизда устувор йўналишларни ривожлантириш орқали саноат маҳсулотларини ишлаб чиқаришни 1,4 мартага ошириш режа қилиб қўйилган”.\nБу ниманинг эвазига амалга ошади?\n“Бизнинг саноатимизда тўқимачилик кластерлари саноат маҳсулотларининг ўсишида катта туртки берган соҳа. Кластер тизимини худди шундай мисни қайта ишлашга тадбиқ қилиш орқали 2026 йилга бориб 8 млрд.долларлик мис маҳсулотларини ишлаб чиқарадиган саноат клатерларини ташкил қилиш режа қилинган. Масалан, айтайлик Ўзбекистонда дунёдаги саноқли бўлган мис резерфлари мавжуд. Ушбу мис резерфларини ишлаш ва буни қайта ишлаш ҳамда уни қўшилган қиймат занжири бўйича ишлаб чиқаришларни ташкил қилиш орқали биз мис саноатида ҳам жуда катта ўзгариш қилиш режасини тузганмиз”, дейди О.Ҳакимов.\nЯнги Ўзбекистонинг 2022–2026 йилга мўлжалланган “Тараққиёт стратегияси” инсон қадрини улуғлашга хизмат қилади. Мамлакатимиз тараққиётини янги сифат босқичига кўтаради.\nЯнги Ўзбекистон Тараққиёт стратегияси 2022–2026


Исроил Ғазога йўл олган кемани назорат қилмоқда\n23 октябр 2021, Тошкент вақти: 00:11\nИсроил денгиз қўшинлари Ғазога инсонпарварлик ёрдами олиб кетаётган юк кемасини қуршовга олиб, унинг ҳаракатларини назорат қилиб бормоқда.\nМолдова байроғи остида сузаётган кема бугун денгизнинг Ғазога қарашли қисмига кириши кутилмоқда. Мазкур юк кемаси ёрдамида Ливиядаги "Қаддафий Жамғармаси" Ғазо аҳолисига 2 мингдан тоннадан ортиқ инсонпарварлик ёрдами етказиб бериш ниятида.\nИсроил расмийлари Ғазога аталган ҳар қандай инсонпарварлик ёрдамини бу минтақага Исроил портлари орқали ўтишини талаб қилиб келмоқда.\nБироз аввал Ливия Ғазога юборган юкни ортган кема ўз йўналишини ўзгартиргани, ёрдам Мисрга қарашли портга туширилиб, ўша ердан Ғазога етказилажаги тўғрисида хабар пайдо бўлган эди.


Ироқда камида 8 киши ҳалок бўлди\n13 май 2021, Тошкент вақти: 07:24\nИроқдаги шиа мусулмонлари қуролли гуруҳлари ва АҚШ қўшинлари ўртасида рўй берган тўқнашувлар натижасида камида 8 киши ўлдирилди. Садр шаҳарчасида юз берган тўқнашувлар чоғида ўлдирилганлар орасида бир аёл ҳам бор.\nИроқ расмийлари берган маълумотларга кўра, отишмалар чоғида камида 44 одам жароҳатланган.\nБундай отишмалар шиа етакчиси Муқтадо ас-Садрнинг жума куни ўз аскарларини Ироқ хавфсизлик кучлари билан жангларни тўхтатишга чақирганига қарамай давом этмоқда. У ўз нишонида Ироқ аскарлари эмас, АҚШ ҳарбийлари эканини таъкидлади.


PressReader - Biznes Daily Birzha (Exchange): 2018-11-01 - Ҳурматли тадбиркорлар ва ишбилармонлар! Ўзбекистон Республикаси Хусусийлаштирилган корхоналарга кўмаклашиш ва рақобатни ривожлантириш давлат қўмитаси Тошкент шаҳри ҳудудий бошқармаси томонидан 2018 йил 3 декабрда такроран ўтказиладиган тўғридан-тўғри музо\nҲурматли тадбиркорлар ва ишбилармонлар! Ўзбекистон Республикаси Хусусийлаштирилган корхоналарга кўмаклашиш ва рақобатни ривожлантириш давлат қўмитаси Тошкент шаҳри ҳудудий бошқармаси томонидан 2018 йил 3 декабрда такроран ўтказиладиган тўғридан-тўғри музо\nДавлат активларини сотиб олиш шартлари қуйидагича: – энг юқори сотиб олиш баҳосини таклиф этиш; – ушбу давлат активлари учун энг камида қуйидаги жадвалда иловаларида келтирилган микдорда инвестиция киритиш мажбуриятларини олиш; – янги иш ўринлари ташкил этиш; – сотиб олиш тўловлари ва инвестиция мажбуриятларини қисқа муддатларга амалга ошириш.\nСавдоларда қатнашиш учун тақдим этиладиган ҳужжатлар:\n– сотувчининг банк ҳисоб рақамига объектнинг бошланғич нархидан 10 фоиздан кам бўлмаган закалат тўланганлигини тасдиқлайдиган тўлов ҳужжатининг нусхаси;\n– таклифлар (бизнес-режалар) солинган ҳамда елимлаб ёпиштирилган, имзо билан тасдиқланиб, муҳрланган конвертлар, икки нусхада.\n–* нодавлат юридик шахслар учун – давлат рўйхатидан ўтказилганлиги тўғрисидаги гувоҳноманинг нусхаси, ваколатли вакил учун қонун ҳужжатларида белгиланган тартибда расмийлаштирилган ишончнома, унинг шахсини тасдиқлайдиган ҳужжат нусхаси илова қилинган ҳолда;\n– **жисмоний шахслар учун – паспортнинг нусхаси, ваколатли вакил қатнашган тақдирда, ваколатли вакил учун қонун ҳужжатларида белгиланган тартибда расмийлаштирилган ишончнома, унинг шахсини тасдиқлайдиган ҳужжат нусхаси илова қилинган ҳолда;\n– елимлаб оғзи ёпилган конвертга солинган, қуйидагиларни ўз ичига олувчи таклифлар;\n– сотиб олиш тўловларининг таклиф этилаётган суммаси ва уларни тўлаш муддати;\n– инвестициявий мажбуриятларнинг таклиф этилаётган суммаси, уларни киритиш шакли, муддати ва шартлари (зарур бўлганда);\n– талабгорнинг молиявий мустақиллигини ва тегишли тармоққа илгари амалга оширилган инвестиция лойиҳаларини тасдиқлайдиган ҳужжатлар (мавжуд бўлганда).\nТақдим этилган ҳужжатларнинг барча варақлари талабгорнинг муҳри ва имзоси билан тасдиқланган бўлиши керак.\nСавдо ғолибига бошқарманинг буйруғи қабул қилинган санадан бошлаб йигирма кун муддат ичида олди-сотди шартномасини имзолаш шарти юклатилади.\nСавдоларда иштирок этиш учун талабгорлардан аризаларни/буюртманомаларни қабул қилиш оферта савдосини ўтказиш бошланишидан 1 иш куни аввал соат 16.00 да тўхтатилади.\nМузокаралар 2018 йил 3 декабрь куни соат 16.00 да Тошкент шаҳри, Миробод тумани, Амир Темур шоҳкўчаси, 16-а уйда ўтказилади.\nУшбу кун савдолар бўлмаган тақдирда, 2018 йил 18 декабрь куни соат 16.00 да Тошкент шаҳри, Миробод тумани, Амир Темур шоҳкўчаси, 16-а уйда ўтказилади.\nМурожаакт учун телефон: (71) 233-35-08, 233-21-40.


Россиялик мутахассис Тошкент вилояти мураббийларига маъруза ўқиди / CHAMPIONAT.asia\nРоссиялик мутахассис Тошкент вилояти мураббийларига маъруза ўқиди\n11 авг 2018 09:41\nТошкент вилоятида футболнинг ривожи учун кенг кўламда иш олиб бораётган ассоциация яна бир хайрли ишга қўл урди.\nВилоятда фаолият юритаётган мураббийларнинг салоҳиятини янада ошириш мақсадида юртимизга россиялик мутахассис таклиф қилинди. Куни кеча Олмалиқ шаҳрида Россиянинг «АГРО» фирмаси етакчи мутахассиси Сергеев Сергей Алексеевич «Спортчиларда стресс жараённини бошқариш ва физик ҳолатини яхшилаш» мавзусида тумандаги мураббийларга маъруза ўқиди. Семинарда шифокорлар, футбол, бокс, кураш ва теннис мураббийлари иштирок этди.\nРоссиялик мутахассиснинг юртимиздаги сафари давом этади. Бугун Қибрайда Бекободнинг «Металлург» жамоаси аъзоларига семинар ўтказган Сергеев Сергей Алексеевич (бу ҳақда кейинроқ батафсил маълумот берамиз) эртага Қашқадарёда, индинга Жиззахда маъруза қилади.\nАслида Тошкент вилояти футбол ассоциациясининг ташаббуси билан юртимизга таклиф қилинган мутахассис вилоятларга ҳам сафар уюштирадиган бўлди. Бу табиийки, вилоят футбол ассоциацияларининг қизиқиши, таклифига кўра амалга оширилмоқда.\nАйтиш керак, россиялик мутахассиснинг юртимизга келиб кетиш харажатлари Тошкент вилояти футбол ассоциацияси ҳисобидан амалга оширилмоқда.\n"Odil Junior" ҳафта ичида: Тошкент шаҳар чемпионатида дебют, водий учун совға 9\n"Odil Junior" ҳафта ичида: Илк халқаро медаль ва Италия билан янги шартнома! 21\nЭртага Фарғонада "Ҳоким" кубоги" мусобақасининг финал учрашуви бўлиб ўтади 7\nЭртага Ассоциация Кубогининг финал учрашуви бўлиб ўтади 1\nЖиззахда иккита мусобақа бўлиб ўтди 4\n"Зарангар" - Бухоро вилояти Суперкубоги соҳиби 3


Нега айрим спортчилар жиноят кўчасига кирмоқда?...\n13.09.2021 18:33 0 3161\nСўнгги вақтларда юртимизда спортчилар иштирокида турли безорилик, қононунбузарлик ҳаттоки ўлим ҳолатларининг кўпайганига гувоҳ бўлмоқдамиз. Ички ишлар вазирлиги Ахборот хизмати томонидан айни шу мавзу «Криминал» кўрсатуви тайёрланди.\nУнда спортчилар иштирокидаги бир қатор кўнгилсизликлар, жумладан жорий йилнинг 17 август куни Қарши шаҳри марказида спортчи Элбек Раҳимов бир гуруҳ фуқаролар томонидан калтакланиб, ўлдирилиб кетиши ҳақида сўз боради.\nШунингдек, жорий йилнинг 18 июнь куни Фарғона шаҳрида юз берган катта жанжал ҳақида маълумот берилган.\nҚайд этилишича, ЙТҲдан сўнг икки машина эгаларининг тарафдорларидан иборат 20 нафарга яқин ёш йигитлар Фарғона шаҳрида жойлашган «Тараққиёт 2021» корхонаси ҳовлисида тўпланган.\nЖанжал бошланган вақтда барча иштирокчилар ИИВ, ДХХ ва Миллий гвардия органларнинг махсус кучлари томонидан қўлга олинади. Воқеа жойидан сову қуроллар, пичоқ ва қиличлар ва гиёҳвандлик воситалари топилган.\nУшбу жанжал иштирокчиларининг асосий қисми ёш ва бақувват спортчи йигитлар бўлган. Уларнинг 8 нафари процессуал тартибда ушланган, 9 нафари 15 суткалик маъмурий қамоққа олинган. Ҳолат юзасидан Жиноят кодексининг 277-моддаси билан жиноят иши қўзғатилган.\nИчки ишлар вазирлиги спортчиларни ўз кучларини кўчада кўрсатиш орқали қонунларни бузишдан тийилишга чақирган.\nжиноят ИИВ спортчилар


Сенат раҳбари газ ва электрдаги муаммолар ўрганилиб, навбатдаги йиғилишда халққа ахборот берилишини ваъда қилди - hudud24.uz\n2020, 30-Noyabr | 01:33\nБош саҳифа Янгиликлар Маҳаллий Сенат раҳбари газ ва электрдаги муаммолар ўрганилиб, навбатдаги йиғилишда халққа ахборот берилишини...\nСенат раҳбари газ ва электрдаги муаммолар ўрганилиб, навбатдаги йиғилишда халққа ахборот берилишини ваъда қилди\nСенатнинг тўққизинчи ялпи мажлисида Танзила Норбоева газ ва электрдаги муаммолар тезда ўрганиб чиқилиши ва навбатдаги йиғилишда халққа, албатта, ахборот берилишини таъкидлади.\n— Сенат ялпи мажлиси онлайн тарзда бўлаётгани учун минглаб интернет фойдаланувчилари газ ва электр муаммосини қачон ҳал қиласизлар, деган савол билан бизга мурожаат қилишяпти.\nСизлар ўзи газ-чироқ йўқлигини эшитасизларми? Журналист, блогерларни, аҳолининг гапларини кузатасизларми ўзи, деган саволларни беришмоқда.\nАлбатта кузатамиз. Мана, шу ерда ўтириб ҳам, юзлаб-минглаб изоҳларни ўқиб ўтирибмиз.\nҲурматли ҳамюртлар, мен сизларга оммавий ахборот воситалари орқали ваъда бераман — бу муаммо албатта ўрганилади. Бизда бюджет масалалари ва тадбиркорликни ривожлантириш билан шуғулланадиган қўмитамиз бор, газ-свет бўйича шуғулланадиган алоҳида қўмита йўқ. Ана шу қўмитадан илтимос қиламиз — мана, ҳозир минглаб аҳолининг мурожаатини эътиборга олиб, энергия таъминоти масаласини махсус ўрганиб чиқишингизни сўраймиз.\nНима учун жойларга газ-электр етиб бормаяпти? Тегишли мутасаддилардан ушбу саволга жавоб олишимиз керак. Чунки ҳозир маблағдан муаммо йўқ. Нега унда ҳудудларга етиб бормаяпти ва халқимизнинг эътирозларига сабаб бўляпти? Бу масалани тез кунларда ўрганиб чиқамиз ва албатта навбатдаги йиғилишимизда халққа ахборот берилади, Сенат раҳбари.\nАввалги мақолаШавкат Мирзиёев тиббиёт ходимлари ва педагоглар билан учрашди\nКейинги мақолаБокс бўйича Мудофаа вазирлиги қўшинлари ўртасидаги Ўзбекистон чемпионати якунланди


Коллежда “Ёш китобхон” кўрик-танлови - AmuNews.uz - энг сўнгги янгиликлар\nКоллежда “Ёш китобхон” кўрик-танлови\nБуюклардан бири “Китоб – бойликдир, албатта, ўқилгани” деган эди. Албатта, китоб – билимлар хазинаси, уни ўқиб, мағзини чақиш эса ҳақиқий хазинага эга бўлишдек гап. Ҳозирда барча аҳоли, хусусан, ёшлар ўртасида китоб мутолаасини шакллантириш, уларнинг китобхонлик савиясини ошириш амаллари давлат сиёсати даражасига кўтарилгани сир эмас.\nЎзбекистон Pеспубликаси Президенти Ш. Мирзиёевнинг 2017 йил 13 сентябрдаги “Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар дастури тўғрисида” ги Қарори бутун мамлакатимиз бўйлаб “Ёш китобхон” кўрик-танловини ўтказиш учун муҳим асос бўлиб хизмат қилмоқда.\nБизнинг Амударё агробизнес касб-ҳунар коллежимизда ҳам 4 апрель куни ахборот-ресурс маркази ва Ёшлар иттифоқи бошланғич ташкилоти ҳамкорлигида “Китобдан яхшироқ дўст йўқ жаҳонда!” шиори остида “Ёш китобхон” кўрик-танлови бўлиб ўтди.\nКўрик-танловда ўқувчилар 6 та жамоа бўлиб, тўртта шарт бўйича беллашдилар. “Бу асарни ким ёзган?”, “Бу парча қайси асардан олинган?” деб номланган шартларда ўзбек ва жаҳон адабиёти намоёндаларининг машҳур асарларидан савол-жавоблар ва парчалар келтирилди. Шартлар баҳс-мунозараларга бой бўлди. Ўқувчилар ўзлари ўқиган китоблардан саҳна кўринишлари тайёрлаб, ўз китобсеварликларини ва актёрлик маҳоратларини намоён этдилар. Айниқса, 10-16-гуруҳ ўқувчилари саҳналаштирган А. Қодирийнинг “Меҳробдан чаён”, 1-16-гуруҳи ўқувчилари саҳналаштирган Ғ. Ғуломнинг “Шум бола” асарларидан қўйилган саҳна кўринишлари барчага манзур бўлди.\nКўрик-танловда 10-16-гуруҳ ўқувчилари биринчи, 1-16- ва 12-16-гуруҳлар иккинчи, 11-16-гуруҳ жамоалари учинчи ўринни эгалладилар.\nҒолибларга ташкилотчилар томонидан совғалар тақдим қилинди.\nАхборот-ресурс маркази раҳбари.\nЎҚУВЧИНИНГ ДАPС ҚОЛДИPИШИГА КИМ ЖАВОБГАP?\nКИТОБХОН ЁШЛАP ТАНЛОВИ: ЎЗ ИҚТИДОPИНГНИ, САЛОҲИЯТИНГНИ НАМОЁН ҚИЛ!


ИнтерФУТБОЛ :: Тошкентдаги янги эркин иқтисодий зонага Adidas, Reebok ва Nike жалб этилади\nТошкентдаги янги эркин иқтисодий зонага Adidas, Reebok ва Nike жалб этилади\nТошкентда жорий йил 30 июнига қадар «Cпорт» эркин иқтисодий зонаси тузилади. Бу Президентнинг «Жисмоний тарбия ва спорт соҳасида давлат бошқаруви тизимини тубдан такомиллаштириш чора-тадбирлари тўғрисида»ги фармонига иловада кўзда тутилган, дея хабар беради Spot.\nҲужжатда ЭИЗ ҳудудида дунёнинг етакчи ишлаб чиқарувчилари — Adidas, Reebok, Nike, Li-Ning, Eleiko, Janssen Fritsen, Gymnova ва бошқаларни жалб этган ҳолда спорт кийимлари, анжомлари ва жиҳозлари тайёрланиши кўрсатиб ўтилган.\nЯнги корхоналар бюджет ва инвесторлар маблағи ҳисобидан ишга туширилади. Бунга маъсул этиб Инвестициялар бўйича давлат қўмитаси, Лойиҳаларни бошқариш миллий агентлиги, ТИВ, Ташқи савдо ҳамда Жисмоний тарбия ва спорт вазирликлари белгиланган.


Оқ уйда Жо Байден билан Владимир Зеленский ўртасида музокаралар бўлиб ўтди\n20 май 2022, Тошкент вақти: 08:58\nЖо Байден ва Володимир Зеленский Оқ уйдаги учрашув чоғида, Вашингтон, 2021 йил 1 сентябри\nОқ уйда 1 сентябрь куни АҚШ президенти Жо Байден Украина раҳбари Володимир Зеленский билан учрашди. Бу Зеленскийнинг Оқ уйга Украина президенти сифатида илк ташрифидир.\n“Яккама якка” форматдаги муҳокамалардан олдин икки мамлакат делегацияларининг кенгайтирилган таркибдаги музокаралари бўлиб ўтган.\nУкраина президенти АҚШга ўз мамлакатининг ҳудудий яхлитлигини дастаклагани ва Вашингтонга таклиф учун миннатдорлик билдирган.\nЗеленскийга кўра, у АҚШ билан хавфсизлик соҳасида ҳамкорлик мустаҳкамланишидан умидвор бўлиб, Украинанинг НАТОдаги роли ҳамда АҚШнинг Украина шарқидаги можарони тинч йўл билан ҳал қилиш бўйича музокаралардаги ўрнини Байден билан муҳокама қилишни истайди.\nУкраина раҳбари босиб олинган Қрим, “ДХР” ва “ЛХР” ҳудудларида, шунингдек Россиянинг ўзида қўлга олинган ва қамоққа ҳукм этилган одамларни озод этишда кўмак сўраган. Киев Вашингтонга берган рўйхатда 450 нафарга яқин кишининг исми келтирилган, дея хабар қилди “Немис тўлқини”.\nЗеленский, шунингдек, Украинанинг энергия хавфсизлиги ва Россиянинг “Шимолий оқим-2” газ қувури билан боғлиқ муаммолар ҳамда иқтисодий соҳадаги ҳамкорлик масалалари ҳам уни қизиқтиришини айтган. У Вашингтоннинг Россиядан Германияга Болтиқ денгизи тубидан, Украинани четлаб ўтган газ қувури қурилишини тўхтата олмаганини “қўпол сиёсий хато” деб, мазкур лойиҳанинг ўзини эса “Москва қўлидаги қудратли геосиёсий қурол” деб атаган.\nЖо Байден ўз навбатида, Украинага яна бир марта ташриф буюришдан мамнун бўлишини билдирган, шунингдек Қўшма Штатлар “Россия агрессияси қаршисида Украина суверенитетига” қатъий тарафдор бўлиб қолажагини урғулаган. Шу билан бирга, Байден Вашингтон собиқ совет ўлкаси бўлган Украинада демократияни мустаҳкамлашга ёрдам берувчи теранроқ ислоҳотлар ўтказилишини кутаётганига шама қилган.\nИкки мамлакатнинг истиқболдаги стратегик ҳамкорлигига оид қўшма баёнотда айтилишича, “Украина ўз мустақиллигини тиклаганидан бери орадан ўттиз йил ўтиб, Украина ва Қўшма Штатлар ҳар қачонгидан ҳам мустаҳкам алоқаларга эга”. Ҳужжат матни Владимир Зеленский сайтида эълон қилинган.\nВашингтонга ташриф ва Оқ уйдаги музокаралар биринчи галда Москвага Украина Қўшма Штатлар томонидан жиддий дастакланиши ҳақида мужда йўллаш мақсадида Зеленский маъмуриятининг Байден билан учрашувга эришиш йўлидаги давомли саъй-ҳаракатлари кульминацияси ўлароқ кўрилмоқда.


Бош вазир Георгий тасмаси ўрнига Ўзбекистон байроғини оммалаштиришни буюрди\n19 ноябр 2019, Тошкент вақти: 18:21\nБош вазир Абдулла Арипов 24 апрелда селектор йиғилиши ўтказди (Озодлик архивидан олинган сурат)\nБош вазир Георгий лентаси оммалашиб бораётганини танқид қилди. Худди шунга ўхшаш акцияни ўзимизда кенг оммалаштириш кераклигини айтди.\nTelegramдаги "Олтин воҳа" канали хабар қилган бу маълумотни бошқа маҳаллий нашрлар ҳам эълон қилди.\nЎзбекистон Республикаси Бош вазири Абдулла Арипов 24 апрелда ўтказган селектор йиғилишида Хотира ва қадрлаш кунини муносиб кутиб олиш билан боғлиқ масалалар юзасидан топшириқлар берди.\n"Фейсбукда Ўзбекистон байроғи акс этган челленж уюштириш, бунда Шаҳзода, Райҳон каби санъаткорларни жалб этиш топшириғи берилди. Фақат эстрада вакиллари эмас, спортчилар, сўз усталари, зиёлилар ҳам бу акцияга қўшилиши кераклиги айтилди. Умуман, пропаганда машинасини тўла ишлатиш топшириғи берилди", дейилган хабарларда.\nБош вазир топшириғига кўра, 100 минг нусхадан зиёд Ўзбекистон миллий байроғи акс этган ленталар чиқарилиб, тарқатилади.\n"Бу тадбир расмий тадбир эмас, меҳр билан, виждонан халқни бирлаштирадиган акция бўлиши керак", – деган Бош вазир А. Арипов.\nМаълумотларга қараганда, шу кунда Ўзбекистонда 878 нафар уруш қатнашчиси яшаяпти. Уларнинг ҳар бирига 7,5 миллион сўм нақд пул берилажаги, ҳар бирига патронаж ҳамшира бириктирилажаги айтилган селектор йиғилишида.\n9 май яқинлашар экан, ҳар йили Георгий тасмаси билан боғлиқ масала ўзбек жамиятида баҳс-мунозараларга сабаб бўлмоқда, жамият унга қаршилар ва унинг тарафдорларига ажралиб қолмоқда.\nГеоргий лентаси тарихи аввалига насронийларнинг Салиб юриши¸ 1769 йилдан бошлаб эса¸ Россия империясининг ўзга юртларда қилган босқинчилик урушларида катта хизмат кўрсатган рус аскарларига бериб келинган энг олий ҳарбий орденлар тўғноғичига ўралган лентадир.\nЎзбек тарихчилари¸ бугунги Ўзбекистон ҳудудининг чор Россияси томонидан истило қилинишида маҳаллий халқ ва унинг ўз ватани учун курашган аскарларини қирғин қилганларнинг император томонидан айнан Георгий лентаси билан тақдирланганини айтадилар.\nБу лента 1917 йилдан то СССР қулаганига қадар большевик ва коммунистлар томонидан тақиқланган ва Иккинчи жаҳон уруши даврида ҳеч кимга Георгий лентаси берилмаган.\n2005 йилга келиб¸ РИА Новости агентлиги ташаббуси билан бошланган акциялардан сўнг¸ 2008 йили Россия ҳукумати унга “Улуғ ватан урушида қозонилган ғалаба” рамзи деган янги маъно юклаб¸ постсовет ҳудудида уни кенг тарғиб қилишга киришди.\nШундан бери Собиқ СССР¸ хусусан¸ Ўзбекистон ҳудудида жамоатчиликка Георгий лентаси тарқатиш билан Россиянинг Ўзбекистондаги элчихонасининг таркибий қисми бўлган Россотрудничество маркази шуғулланади¸ бу акциялар учун Россия бюджетидан маблағ ажратилади.


Аллоҳ таолонинг барча исмлари гўзалдир\nBy Муҳаммад Ҳабибуллоҳ on 09/05/2015 АЛЛОХНИНГ ИСМ ВА СИФАТЛАРИ АҚИДА ИСМЛАРГА ОИД ҚОИДАЛАР\nАллоҳ таолонинг барча исмлари гўзалдир. У зот Қуръони Каримда тўрт ўринда ўзининг исмларини гўзал деб сифатлаган:\n“Аллоҳнинг (Аллоҳ ва расули тарафидан баён қилинган) гўзал исмлари бор. У зотга ўша исмлар билан дуо қилинглар. Унинг исмларида ҳақдан оққан, (бу исмларнинг маъноларини ўзгартирган, баъзиларини инкор қилган ёки у исмларга ўзи тарафидан қўшимча қилган) кишиларни қўйинглар. Улар тез орада қилган амалларига яраша жазо оладилар” (Аъроф 180);\n“Эй Муҳаммад соллалоҳу алайҳи васаллам, айтинг: Хоҳ Аллоҳга дуо қилинглар, хоҳ Раҳмонга дуо қилинглар. Қайси бирига дуо қилсангиз ҳам, (буларнинг барчаси Аллоҳнинг исмларидир. Яъни, сизлар битта илоҳга дуо қилмоқдасизлар). Зеро, Аллоҳнинг гўзал исмлари бор” (Исро, 110). Бироқ У зотнинг бир қанча гўзал исмлари бор, холос. Сизлар шу исмлар билан номланган ягона зотга дуо қилаяпсизлар;\n“Аллоҳдан бошқа илоҳ йўқ, Унинг гўзал исмлари бор” (Тоҳа, 8);\n“У Аллоҳ Холиқ (Яратувчи), Борий (йўқдан бор қилувчи) ва Мусаввир (барча нарсаларга шакл берувчи)дир. Унинг гўзал исмлари бор. Осмонлару ердаги барча нарсалар Унга тасбеҳ айтади. У Азиз (Қудратли) ва Ҳаким (Ҳикматли) зотдир” (Ҳашр, 24).\nБу оятларнинг барчасида Аллоҳнинг исмлари гўзал деб сифатланган. Аллоҳ таолонинг исмлари фақатгина айтилиши чиройли бўлгани учун эмас, балки чиройли маъноларга далолат қилгани учун ҳам гўзалдир.\nAvvalgi maqolaИддадаги аёлга совчи қўйиш ҳақида\nKeyingi maqola Ҳаж ва умранинг таърифи ва ҳукми


Украина ёрдам учун Полшадан танклар олади\nПолша Украинага танкларни топширади ва Британиядан янгиларини олади\n22 Aprel 23:04 Ўзбекистон янгиликлари\nБРИТАНИЯ ПОЛША Т-72 танк УКРАИНА ҳарбий ёрдам\nБуюк Британия Полша Украинага топширадиган Т-72 танкларини алмаштириш учун Полшага Challenger 2 асосий жанговар танкларини юбормоқда. Тегишли маълумотни Британия Мудофаа вазирлиги тасдиқлади, деб хабар беради BBC.\nҚайд этилишича, танклар Буюк Британия тўғридан-тўғри Украинага жўнатаётган зирҳли жанговар машиналарга қўшимча сифатида жўнатилади, бу ҳақда аллақачон эълон қилинган.\nМудофаа вазири Бен Уоллес кейинроқ бу борада баёнот бериши кутилмоқда.\nЭслатиб ўтамиз, Британия Украинага камида 120 та зирҳли техникани топширишга қарор қилган. Улардан 80 таси жанговар зонада ходимларни ташиш учун мўлжалланган Mastiff, Husky ва Wolfhound автомобиллари.\nЯна 40 та машина жанг майдонида разведка қилиш ва бошқа мақсадлар учун мослаштирилган. Булар, хусусан, тўртта жангчи ва уч кишидан иборат гуруҳларни, олдинги қатордаги «тезкор» Samaritan, Sultan зирҳли қўмондонлик машиналари ва Samson зирҳли транспорт воситаларини ташиш учун мўлжалланган Sparta автомобиллари.


Ўзбекистонликларни Россияга ишга жалб қилиш масалалари муҳокама этилмоқда\nЎзбекистон делегацияси фуқароларни ташкиллаштирилган ҳолда Россияга ишга жалб қилиш масалаларини муҳокама қилиш ва қатор келишувларга эришиши мақсадида ушбу мамлакатда бўлиб турибди.\nТОШКЕНТ, 24 дек — Sputnik. Ўзбекистон фуқароларини Россияга ташкиллаштирилган ҳолда ишга жалб қилиш масалалари муҳокама этилмоқда. Бу ҳақда Ташқи меҳнат миграцияси агентлиги хабар қилмоқда.\nЎзбекистон делегацияси Россияда вақтинчалик меҳнат фаолиятини амалга ошираётган ўзбекистонликларни ҳар томонлама қўллаб-қувватлаш, пандемия вақтида эпидемиологик вазиятга риоя қилган ҳолда Ўзбекистондан фуқароларни ташкиллаштирилган ҳолда Россияга ишга жалб қилиш масалаларини муҳокама қилиш ва қатор келишувларга эришиши мақсадида ушбу мамлакатда бўлиб турибди.\nДелегация Вазирлар Маҳкамаси ҳузуридаги Хорижда вақтинчалик меҳнат фаолиятини амалга ошираётган Ўзбекистон фуқаролари ҳуқуқларини ҳимоя қилиш ва халқаро иқтисодий ҳамкорлик масалалари департаменти, Бандлик ва меҳнат муносабатлари вазирлиги раҳбариятидан иборат.\nПутин хорижлик ҳамкасблари билан мигрантлар билан боғлиқ вазиятни муҳокама қилади\nТашриф доирасида Россия ССВда ташкил этилган учрашувда патент олишда талаб этиладиган ОИТС таҳлили, сифилис, флюорография, қон таҳлили, психотроп моддалар таҳлили каби йўналишлар бўйича тиббий маълумотномани Ўзбекистонда олишни жорий этиш юзасидан ваколатли марказлар очишнинг ташкилий масалалари муҳокама этилди.\nШунингдек, Ўзбекистон делегациясининг “Юринвестхолдинг” компанияси раҳбарияти билан бўлиб ўтган учрашувида Россия ҳудудидаги ўзбекистонлик меҳнат мигрантлари ҳуқуқларини ҳимоя қилиш масалалари муҳокама қилинди.\nРоссиянинг 7 та ҳудудида Ўзбекистон фуқаролари учун касбий малака ва рус тилини ўқитиш дастурини ривожлантириш ҳамда 2021 йилда ушбу курсларга жалб этиладиган фуқаролар қамровини кенгайтириш масалалари кўриб чиқилди.\nЎзбекистон янгиликлари, мигрантлар, Ўзбекистон, Россия\n15:41 22.01.2021 (Янгиланган 15:43 22.01.2021)\nТожикистон, Ўзбекистон, Қозоғистон ва Туркиядан меҳнат мигрантларини олиб келиш бўйича махсус механизм йўлга қўйилди.\nТОШКЕНТ, 22 янв — Sputnik. Россияда меҳнат мигрантларини олиб келиш бўйича махсус механизм йўлга қўйилди.\nБу ерда Тожикистон, Ўзбекистон, Қозоғистон ва Туркиядан келган қурилиш соҳасидаги ишчилар ҳақида гап кетмоқда.\nҚурилиш ва уй-жой коммунал хизмат кўрсатиш вазири Ирек Файзуллин сўзларига кўра, механизм "қўлда бошқариш режимида" ишламоқда.\nРоссия қурилиш компаниялари ёки ҳудудлар энди маълум бир объект учун мигрантларни олиб келиш тўғрисида қурилиш вазирлигига мурожаат қилишлари мумкин. Келишув тахминан уч ҳафта давом этади.\nЧегаралар очилгандан кейин Россияга хорижий ишчиларни киритишнинг янги механизми яратилади.\nАввалроқ Россия президенти Владимир Путин эпидемиологик талабларга риоя қилган ҳолда меҳнат мигрантларини қурилиш майдонларига жалб қилишни 1 мартга қадар соддалаштириш бўйича ҳукуматга кўрсатма берганди.\nҚурилиш вазирлиги, қурилиш, Владимир Путин, Қозоғистон, Туркия, Тожикистон, Ўзбекистон, Россия, мигрантлар\nЎзбекистонда фуқароларни Москвага ишга жалб қилиш фаол олиб борилмоқда\n10:59 22.01.2021 (Янгиланган 11:39 22.01.2021)\nЯнвар охирига қадар 4000 мингга яқин кишини ишга қабул қилиш режалаштирилган, айни дамда 500 киши суҳбатдан ўтган.\nТОШКЕНТ, 22 янв - Sputnik. Шу кунларда Россия қурилиш компаниялари Ўзбекистонда фуқароларни Москва ва Москва вилоятида ишга жалб қилиш билан фаол шуғулланмоқда.\nРоссиянинг йирик қурилиш компаниялари январ ойининг охирига қадар 4 минг нафар Ўзбекистон фуқаролари билан шартнома тузишни режалаштирган, деб хабар қилмоқда Ташқи меҳнат миграцияси агентлиги.\nХусусан, "ПИК-Индустрия" ва "ТехСтрой" компанияси вакиллари Ташқи меҳнат миграцияси агентлиги ходимлари билан биргаликда Москве ва Москва вилоятининг қурилиш объектларида ишлаш учун мутахассисларни жалб қилмоқда. Айни дамда 500 киши суҳбатдан ўтган, ой охиригача 4 минг киши билан шартнома тузиш режалаштирилган.\nЭслатиб ўтамиз, Россия расмийлари Москва қурилиш объектларида ишчи кучи етишмаётгани туфайли ишлар тўхтаб қолгани ҳақида Россия расмийлари бир неча бор айтиб ўтишган эди. Айни дамда Ўзбекистон ва Тожикистондан керакли мутахассисликка эга бўлган ишчиларни ташкиллаштирилган тартибда ишга ёллаш кампанияси бошлаб юборилган.\nМаълум бўлишича қурилиш компаниялари 14 мингга яқин ишчи ёллашни режалаштирган. Уларга асосан монтажчи-сантехниклар, электропайвандчилар, электромонтажчилар, ғишт терувчилар, арматурачилар, бетон қуювчилар ва бошқа қурилиш мутахассислари керак.\nНомзодлар билан суҳбат Фарғона, Самарқанд ва Урганч шаҳарларидаги бандлик марказларида ўтказилмоқда. Номзодлар ёши 21-50 орасида бўлиши, рус тилини билиши ва камида 1 йиллик иш стажига эга бўлиши талаб қилинади. Ишга қабул қилинганларга 60-100 минг атрофида маош, ётоқхона, махсус кийим-кечак билан таъминланади.


“Халқ сўзи” эмас, “Президент овози”… « Ўзбекистон Халқ Ҳаракати\n“Халқ сўзи” эмас, “Президент овози”…\n29 June 2016 - 8:00\nЎн учинчи кўчат\n“Сариғи” сариқ бўлса, “жиддийи” сап-сариқдир\n“Мамлакатда ўзга ҳол эди,\nМатбуотда ўзга фол эди…”\n“Сариқ” сўзи алоҳида ишлатилса, ранг ўлароқ ҳам, бошқа маъноларда ҳам ҳар бир ўзбекка очиқ тушунарли. “Матбуот” сўзи ҳам алоҳида келса, босма нашрлар кўзда тутилаётганини ҳамма билади. Аммо ҳаммага тушунарли бу икки сўз қўшилиб бирга келса, тушунарсиз, чучмал, бегона бўлиб қолади.\nОнгингизда нима акс этди?\nАйтарли ҳеч нима.\nОврупа тилларида бу маъно қандай ифодаланишини мен билмайман, лекин ўрисчада жаранглаган “Жёлтая пресса” бирикмаси бизнинг тилимизга сўзма-сўз таржимада ўша совуқ ўлкалардан ясама қоғозларга ўранган ҳолда кириб келди. Ясама бўлгани учун ҳалиям тўла ерлашиб кетгани йўқ. Бу бирикма орқали оврупалик нимани назарда тутган бўлса, ўша маънода қабул қилишга қанча тиришмайлик, ғирт ўзбекча “сариқ” сўзи ўзбекнинг тасаввурини барибир бошқа ёқларга тортиб кетаверади, онгларимизда кутилган маънода суратланмайди. Анчадан бери кучли тилларнинг тақлидчиси ва соясига айланиб қолган тилимиз бу бирикмани ҳам айнан қабул қилиб, янги сўз ясашда уқувсизлигини, босқин остидаги тил эканини яна бир бор кўрсатиб қўйди. Тўғрироғи – сўз ясаш уқуви, мустақил тиллик лаёқати йўқотилгани билиниб қолди.\nОврупа ва Ўрусия “жёлтая пресса” деркан, маза-матрасиз, олди-қочди, шилта, ғийбат хабарлар билангина кун кўрадиган газет-жўрнолни кўзда тутади. Уларни жиддий газет-жўрноллардан ажратиш учун ҳам шу бирикмани ўйлаб топган чоғи. “Сариқ”дан ҳам баттар матбуот тури “бульварная” деб аталади. Бир сўз билан айтганда, туссиз, саёз матбуот!\nҲа, “Жёлтая пресса”ни ҳеч бўлмаганда “Туссиз, саёз матбуот” деб (билағонлар озгина бош қотирса, балки бундан-да ўзбекона бирикма яратса бўлар) олганимизда эди, онгларимизда ўзлигимизга яқин қандайдир маънолар аксланган бўларди.\nХуллас, илғанган бўлса керак, ушбу кўчатимизни Ўзбекистондаги матбуот томорқасига экяпмиз ва матбуотимиз аҳволига бағишлаймиз. Бунда асосий диққатимизни ўзини “жиддий матбуот” деб тақдим қилаётган нашрларга қаратамиз, лекин, ўрни келса, туссиз нашрларга ҳам умумий кўз ташлаб қўямиз. Лекин “жёлтая пресса” ўрнига биз таклиф қилаётган бирикма то оммалашгунича “туссиз” ё “саёз” сўзлари билан бир қаторда, ҳозирча мажбурий муроса ўлароқ “сариқ” сўзини ҳам ишлатиб турамиз, сарлавҳага ҳам бу сўзни шу учун чиқардик ва азиз ўқувчиларимиздан бизни тутимсизликда айбламасликларини сўраймиз.\n“Ўзбекистонда 1305 та рўйхатдан ўтган оммавий ахборот воситаси бор бўлиб, улардан 712 таси газета, 264 таси журнал, 16 таси ахборот бюллетенлари, 4 таси ахборот агентлиги, 63 таси телеканал ва 34 таси радиоканалдир”.\n“Расмий маълумотларга кўра, сўнгги ўн йилда Ўзбекистонда нодавлат оммавий ахборот воситалари сони икки баробарга ошган. Бу ҳақда Ўзбекистон Олий Мажлис қонунчилик палатасининг Ахборот ва коммуникация технологиялари қўмитасининг сўнгги йиғилишида маълум қилинди.\nБугунги кунда мамлакатда 1243 та нодавлат оммавий ахборот воситалари фаолият кўрсатмоқда. Шундан 160 дан зиёди мустақил веб-сайтлар, 43 фоизи босма нашр, 53 фоизи телеканал ва 85 фоизи радиоканаллардир”.\nБулар орасида нечтаси туссиз, саёз, нечтаси тусли, жиддий матбуот эканини ажратиш жуда қийин.\nБиринчидан, ҳеч бир газет ўзини туссиз ҳисобламайди, саёзлар қаторига қўшишларини хоҳламайди. Аммо совет замонидан ишлаб келаётган катта-кичик газет-жўрнол ўзини “жиддий”лар қаторига қўшиши аниқ. Бу газет-жўрнол журналистлари бошқаларини, айниқса, “мустақиллик”дан кейин хусусий мақомда очилган газет-жўрнолларни сариқ санаши ҳам тайин. Лекин бунда ҳам аниқ-тиниқ бир чегара-ўлчов йўқ. Масалан, Коммунистик партия ҳукмрон бўлган совет замонидаги “Қишлоқ ҳақиқати” газетининг “мустақиллик” замонидаги вориси “Қишлоқ ҳаёти” ўзини жиддий ҳисобласа, унда шу газет қошида чиқадиган ҳафталик “Ҳаёт”ни қайси қаторга қўшамиз? Ҳол бу ки, “Ҳаёт” ўзини туғдирган “ота газет”дан кўра ўқишлироқдир. Ёки совет замонида очилган “Оила ва жамият” газетини олайлик: ўзи ҳақида ўзи қанақа фикрда бўлмасин, бугун биз четдан унинг ранги-тусини қандай аниқлаймиз?\nИккинчидан, саёзлик ё юксаклик саҳифаларида берилаётган материаллар савиясига қараб белгиланадиган бўлса… унда уларни бир-биридан ажратиш баттар қийинлашади. Савиянинг ўлчови қолмаган бир пайтда нимага асосланиб бирини саёз, иккинчисини баланд деймиз? Агар ўқувчининг дидига қаралса, “сариғи” ютиб кетади! Чунки ўқувчи бугун биз ”сариқ” дейдиган газетларни устун кўряпти, кўпроқ ўшаларни ўқияпти. Ўзини “жиддий” ҳисоблайдиган газетларни оддий ўқувчи хоҳлаб олмай қўйганига йигирма йилларча бўлди.\nОдамлар, айниқса бекорчилар, бозорчилар туссиз, саёз, сариқ матбуотга қизиқиб кетди. Ғийбат бўлса ҳам, олди-қочди бўлса ҳам, уларда нотавон кўнгилларини қитиқлайдиган нимадир бор. Излаганини, руҳига тўғри келганини топяпти. Ҳеч бўлмаганда, талвасада кечаётган ҳаётини вақтинчага бўлса-да эсидан чиқартирадиган, турмуш қийинчиликларидан чалғитиб, фикру хаёлини ҳаётда учраб турадиган айрим шахсий ва шилта воқеалар ичига олиб кириб кетадиган қанақадир овунчоқ мақолаларни ўқийди. Ўзининг даражасида ўйлайдиган журналистлар уларни қониқтиради.\nЖиддийларида нима бор? Уларда шу ҳам йўқ!\nДаъвомиз оғир, албатта. Бу даъвога яраша узил-кесил далиллар келтиришимиз лозимлигини ҳам тушунамиз. Лекин мисолни қайси газетдан (ёки: газетлардан) олган яхшилиги борасида кўп ўйладик. Охири “отахон газет”имиз бўлмиш “Халқ сўзи”ни танладик. Биринчидан, бу газет мамлакатнинг юзи. Иккинчидан, тахминимизча, ўзини энг жиддий ҳисоблайди. Учинчидан, бошқа “жиддийлар”дан тўрттасининг (“Ўзбекистон овози”, “Миллий тикланиш”, “XXI аср”, “Адолат”) аҳволини бундан олдинги бобда бирмунча кўрдик. Демак, энди ҳартомонлама ўрганишга лойиқ газет “Халқ сўзи”дир.\nБир қараганда, “Халқ сўзи” ҳеч кимнинг газети эмас ‒ хўжайини кўрсатиладиган ерда ҳеч нарса ёзилмаган. Дейлик, “Ўзбекистон овози” битта Ўзбекистон Халқ Демократик партиясининг газети, “Халқ сўзи” эса, алоҳида олганда, на Президентнинг, на Олий Мажлиснинг ва на ҳукуматнинг газети. 4-бетнинг энг пастида фақат муассислари санаб ўтилган: “Ўзбекистон Республикаси Олий Мажлиси Қонунчилик палатаси Кенгаши, Ўзбекистон Республикаси Олий Мажлиси Сенати Кенгаши ва Ўзбекистон Республикаси Вазирлар маҳкамаси”. Яъни, хўжайинлари ўзини бир оз панага олган “мустақил” газет! Шиори: “Ўзбекистон – келажаги буюк давлат”.\nЧинакам демократия гази билан ўлчаганда бундай бўлиши мантиққа терсдир. Бири қонун чиқарадиган, расман қараганда, президентнинг ҳам, ҳукуматнинг ҳам ишини кузатиб борувчи ташкилот, иккинчиси қонунларни тасдиқлайдиган ташкилот, учинчиси шу қонунлар доирасида ишлайдиган ижрочи ташкилот. Демократия бу ташкилотлар бир-биридан мустақил бўлишини тақозо этади, бироқ уларнинг фикр ёйувчиси битта бўлса… ахир, кулгили-да.\nБир жумла билан айтганда, “Халқ сўзи” туғилишиданоқ қўл-оёғи тўрттомонлама боғлиқ бир газетдир – на холислик ила унисини танқид қила, на мустақиллик ила бошқасининг ишини таҳлил эта олади. Қолади – маддоҳлик. Натижада, мана, неча йиллардан бери у асло халқнинг сўзи бўлиб эмас, давлатнинг, ҳукуматнинг, Олий Мажлиснинг, ҳаммасини тўплаб битта қилиб айтганда эса, “Президентнинг сўзи” бўлиб келмоқда. Ҳар кунги қиёфаси – бир хил. Ҳар кунги мавзуи – бир хил. Ҳар кунги сўзи – бир хил. Услуб бир хил, хулоса бир хил. Куйи ҳам, қўшиғи ҳам бир хил. Зерикарли.\nОддий халқ юракдан хоҳлаб бу газетга обуна бўлмайди, кўнгли тортиб ўқимайди ҳам. Бошлиқлар тоифаси ҳам қатордан қолмаслик учунгина обуна бўлади, аммо деярли ўқимайди. Онда-сонда спорт янгилигига ёки таъзия хабарларига кўз ташламаса, бошқа мақолалари ҳеч кимни қизиқтирмайди. Чунки қолгани ҳар куни минг бора такрорланадиган гаплар, мадҳиялар…\nНеча йиллардан бери бу газетга давлат идоралари ва солиқ ташкилотлари орқали катта-кичик идоралар мажбурий обуна қилдирилади. Кўчада дўкондан бирор киши олаётганини кўрсангиз, билинг, у одам қайсидир бир идорада ишлайдиган, ўсишга орзуманд майда амалдор бўлиб чиқади. Оддий халқ бу газет учун чўнтагидан пул чиқармайди. Айтмоқчи, дўконларда туриб қолган сонларини арзонлаштириб оладиганлар бор. Аммо улар ҳам ўқишга ё эски газетларни тўплашга ишқивоз бўлганидан эмас, бозорларда ё кўча-кўйда ул-бул нарсани ўраб сотишга олади (бу ҳолни бир гал Ўзбекистон телевидениесининг ўзи билиб-билмай тан олиб қўйди!).\nНимага? Чунки ўқиб маза оладиган ҳеч нарса йўқ. Ҳар янги сонида нима борлигини билишга кўпи билан бир-икки дақиқа кетади, холос. Бошдан-охир кўз югуртиришга кетадиган вақт ичида бутун бошли катта газетни “ўқиб чиқса” бўлади. Ичида нима борлигини сарлавҳаларининг ўзиёқ айтиб турибди…\nЎқувчилар янглиш англамасинлар: бу “отахон газет”да ишлайдиган ўнлаб журналистнинг меҳнатини битта сўз билан йўққа чиқармоқчи ёки, уларнинг дунёқарашлари ҳам бизники каби бўлсин, демоқчи эмасмиз. Агар бу газет “Халқ сўзи” бўлиб эмас, балки, масалан, “Президент овози” бўлиб чиққанида эди, ҳар қанча маддоҳлик қилса, ҳозиргидай карнай-сурнайини чалаверса, ишимиз йўқ эди. Нега? Эгаси берган нонни оқлаб еган бўларди, холос. Демократия тамойилларига ҳам терс бўлмасди. “Президент овози” бўлганидан кейин, тўласича давлат томон бўлиб, нима деса деяверади-да.\nЁки давлат сиёсатига, мамлакат аҳволига халқнинг чинакам муносабатини ифодалайдиган бошқа мустақил, мухолиф газет-жўрноллар бўлганида ҳам майли эди. Булар йўқми, ҳозирги “Халқ сўзи” ҳам сиёсий лоқайд халқ номидан нуқул давлатнинг қўлтиғига сув пуркаш билан оворами, унда бизнинг танқидларимизга ҳам чидашига тўғри келади. Чунки биз унинг оти “Халқ сўзи” бўлгани учун, менинг, сизнинг – ҳаммамизнинг номимиздан сўйлаётгани, демак, унда менинг, сизнинг – ҳаммамизнинг ҳаққимиз борлиги учун ҳам халқ томон бўлиб бу сўзларни айтяпмиз.\nТўғри, мамлакатда чиқадиган бошқа газет-жўрнолларнинг аҳволи ҳам “Халқ сўзи”дан баттар бўлса баттар, ундан кам эмас. Лекин мисолни ҳаммасидан қалаштириб келтириш шарт бўлмагани учун битта газет билан етариндик.


Болажонларга меҳр улашилди (фото)\nХабарингиз бор, шу кунларда юртимизда 1 июнь – Халқаро болаларни ҳимоя қилиш куни муносабати билан жойларда Ўзбекистон “Миллий тикланиш” демократик партияси ташкилотлари томонидан маънавий-маърифий тадбирлар, ҳайрия акциялари ўтказилмоқда.\nЎзМТДП Сирдарё вилоят кенгаши томонидан Гулистон шаҳридаги 17-сонли мактабгача таълим муассасасида сана муносабати билан “Маърифат карвони” мавзусида байрам тадбири ташкил этилди.\nТадбир давомида боғча тарбияланувчилари томонидан Ватанни мадҳ этувчи шеър ва қўшиқлар айтилиб, рақслар ижро этилди. Якунда барча болажонларга ЎзМТДПнинг байрам совғалари топширилди.\nСана муносабати билан Наманган шаҳридаги 13-сонли мактабгача таълим муассасасида партиянинг Наманган вилоят ва шаҳар кенгашлари томонидан ташкил этилган акция ҳам "Маърифат карвони" номи остида бўлиб ўтди.\nЖажжигина болажонлар томонидан тайёрларган турфа хил чиқишлар, куй-қўшиқлар йиғилганларга бир олам қувонч улашди.\nАжойиб томошалардан сўнг муассаса тарбияланувчиларига ўйинчоқлар ҳадя этилди, уларнинг устозларига эса фидойи хизматлари учун партиянинг ташаккурномалари ва эсдалик совғалари топширилди.\n“Маърифат карвони” акцияси доирасида партиянинг Андижон вилоят ва шаҳар кенгашлари фаоллари 40-махсус имконияти чекланган мактабгача таълим муассасаси тарбияланувчилари ҳолидан хабар олдилар.\nУчрашувда муассасанинг 36 нафар битирувчилари ўзлари тайёрлаб келган байрам дастурлари билан барчани хушнуд этдилар. Тадбир сўнггида болажонларга партия вилоят кенгашининг эсдалик совғалари топширилди.\nЎзМТДП Қуйи Чирчиқ туман кенгаши томонидан тумандаги 3-сонли мактабгача таълим муассасасида “Болаларга китоб ҳадя қилайлик!” мавзусида ташкил этилган байрам тадбирида болажонларга улар учун мўлжалланган 40 дан зиёд турли китоблар совға қилинди.\nБайрам тадбирлари давом этмоқда\nМамлакатимизда миллий ғояга янги давр, миллатимиз тарихининг янги босқичи талабларидан келиб чиққан реал талаблар...


Рамазон ойида рўза тутишда оғиз бўшлиғи гигиенаси нима учун муҳим — SPLAT’дан маслаҳатлар\n12:00 / 22.04.2022\nМуборак Рамазон ойи ҳар бир мусулмон учун ўз ҳаётини тўғрилаш, уни янгидан бошлаш, қалби ва онгини нобоп фикр ҳамда амаллардан тозалашга яхши имкониятдир. Рўзадорларнинг фойдали илм олишлари, савобли амалларни бажаришлари осон бўлиши учун тана соғлом, бақувват, қийинчиликларга бардошли бўлиши керак.\nБу даврда рўза тутувчиларнинг кўпи кун давомида оғиз бўшлиғига ғамхўрлик қилишда қийинчиликларга дуч келадилар. Очлик туфайли тана стрессга учраб, тикланиш учун захираларни сарфлайди. Бу, шунингдек, тишлар соғлиғига, хусусан, умумий оғиз гигиенасига таъсир қилади. Табиий гигиена воситаларини ишлаб чиқариш ва сотиш бўйича жаҳон етакчиси бўлган SPLAT компаниясига ижтимоий тармоқлар орқали рўза тутиш вақтида оғиз бўшлиғига қандай ғамхўрлик қилиш кераклиги ҳақида кўплаб саволлар келиб тушади.\nМусулмонлар учун муҳим бўлган ушбу даврда рўзадорлар қуйидаги муаммоларга дуч келадилар:\n— очлик ва танадаги суюқлик етишмовчилиги туфайли пайдо бўладиган ёқимсиз ҳид;\n— оғиз бўшлиғининг қуриши туфайли микробларнинг кўпайиши;\n— биринчи ва иккинчи тиш тозалаш ўртасидаги вақт оралиғи баъзан 18 соатга етади.\nТиш пастасини танлаш\nТишларни авайлаб ҳамда хавфсиз парвариш қилишни таъминлайдиган тиш пастасини танлашга алоҳида эътибор қаратиш керак. SPLAT компанияси маҳсулотларининг «Ҳалол» стандартларига жавоб берадиган бўлиши ва таркибида ҳаром ингредиентлар бўлмаслигига алоҳида эътибор беради. Буни Муфтийлар Кенгаши раиси, шунингдек, Россия мусулмонлари диний бошқармасининг мувофиқлик сертификатлари тасдиқлайди.\nSPLAT тиш пасталарининг афзалликлари\nҲар бир SPLAT маҳсулоти ўзига хос бўлиб, барча ўзи учун мос бўлган маҳсулотни топа олиши учун оғиз бўшлиғидаги муайян муаммоларни ҳал қилишга қаратилган.\nBio Sp.White System® ноёб инновацион комплекси туфайли SPLAT тиш пасталари оғиз бўшлиғининг самарали ҳимоясини таъминлайди, папаин ферменти ва силлиқлаш зарралари таъсирида тиш эмалини оқартиради, узоқ муддатли мусаффоликни, шунингдек, тишларда кун давомида қатламлар ҳосил бўлмаслигини кафолатлайди.\nМасалан, SPLAT Professional серияси — бу оғиз бўшлиғини кундалик парвариш қилиш учун мўлжалланган профессионал маҳсулот бўлиб, рўза тутиш даврида тишларингизга ғамхўрлик қилишга ёрдам беради.\nSPLAT Professional тиш пасталари сезгир эмални оқартириш учун ҳам мос келади. Паста таркибидаги юмалоқ силлиқлаш зарралари тишлардаги тозалаш қийин бўлган жойларда қатламларни парчалайди ва тишларнинг сиртини мукаммал силлиқ қилади. Табиий антибактериал компонентлар қатламларнинг шаклланишига тўсқинлик қилади ва нафаснинг мусаффо бўлишини таъминлайди. Калий ионлари тишларнинг юқори сезувчанлигини камайтиради. Фторид ионлари кариесдан самарали ҳимоя қилади.\nТишларни тўғри тозалаш\nУшбу муаммоларни ҳал қилиш учун SPLAT мутахассислари, биринчи навбатда, ифторлик ва саҳарликдан кейин оғиз бўшлиғини озиқ-овқат қолдиқларидан тозалаш учун 2 дақиқа вақт ажратишни тавсия қилади.\nОддий маслаҳатларга амал қилиш ва SPLAT ҳалол маҳсулотларини танлаш орқали рўзадорлар Рамазонда оғиз бўшлиғи гигиенаси билан боғлиқ муаммоларни сезиларли даражада камайтиришлари мумкин.\nSPLAT компанияси барча рўзадорларга сабр-тоқат ва иймон-эътиқод тилайди, барчанинг тутган рўзаси ва бажарган эзгу амалларини Аллоҳ қабул қилишини, хонадонларда доимо тинчлик, аҳиллик, бахт ва ҳамжиҳатлик ҳукм суришини тилайди.\nТиш пасталарининг ассортименти билан splatglobal.com/ru расмий сайтида танишишингиз, маҳсулотларни эса Ўзбекистондаги Korzinka, Makro, Magnum, Carrefour супермаркетлар тармоғи ва йирик чакана савдо дўконларида харид қилишингиз мумкин.\nАгар сизда қўшимча саволлар бўлса, SPLAT мутахассисларига ижтимоий тармоқлар орқали йўлланг.


Oldingi maqola ШАҲАРЛИК КЕЛИН\nKeyingi maqola НОМУС\nМана, муборак Рамазон ойи ҳам ниҳояланиб, кўнгиллар интиқ кутган Ҳайит байрами арафасидамиз. Рамазон ҳайитида бир неча одоб ва суннатлар бор бўлиб, қуйида уларни эслаб ўтамиз:\n* Агар Рамазоннинг ҳайити бўлса, унда намозга чиқишдан аввал бирор нарса, ширинликлар еб олинади. Чунки, Имом Бухорий ҳазратлари Анас разияллоҳу анҳудан қилган ривоятларида зикр қилинишича, Пайғамбаримиз (с.а.в.) Рамазон ҳайитига хурмо еб чиқар эканлар. Уларни тоқ ҳолда ер эканлар. Аммо Қурбон ҳайити бўлса, ҳеч нима емасдан чиқилади.\n* Ҳайит намозларига боришда мисвок ва алоҳида ғусл қилиб олиш жоиз. Мисвокнинг барча намозлар олдидан қилиниши суннат эканлиги машҳурдир. Ғусл қилиш борасида эса Пайғамбаримиз (с.а.в.) ҳайит намозларига алоҳида ғусл қилишлари ривоят қилинган.\n* Чиройли, янги, ювилган кийимларини кийиш яхшидир. Ибн Можжа ривоят қилган ҳадисда, Ибн Аббос разияллоҳу анҳу эслашича, Пайғамбаримиз (с.а.в.) икки ҳайитда ҳам йўл-йўл чопон (бурда)ларини кийиб чиққанлар.\n* Рамазон ҳайитида намоздан олдин “садақаи фитр”ни адо этиш вожибдир. Ушбу фитр садақасини намоздан олдин адо қилса ҳам жоиздир.\n* Ҳайит намозига, яъни масжидга эрта бориб, амалларга шай туриш, хутба ва маърузаларга қулоқ тутиш савобли ҳисобланади.\n* Ҳайитга боришда бошқа йўлдан, қайтишда эса бошқа йўлдан келишга ҳаракат қилиш яхшидир. Чунки, Имом Бухорий ривоятларига кўра, Пайғамбаримиз (с.а.в.)нинг одатлари шундай бўлган. Буни Абу Довуд ва Ибн Можжалар Ибн Умар разияллоҳу анҳудан ривоят қилганлар. Зотан, бошқа-бошқа йўллардан юришда, савобнинг қадамлар ҳисобига кўпайиши, мусулмонларни кўриб-сўрашиш, ҳайитга чиққанига гувоҳларнинг кўпайиши ҳоллари юз беради.\n* Масжидга пиёда бориш савоби зиёдадир. Имом Аҳмад ва Имом Бухорийлар Ҳазрати Али каррамаллоҳу важҳаҳудан ривоят қиладилар: “Ҳайитга пиёда чиқишлик суннатдандир”, деганлар.\n* Ҳайит намози ўқиладиган жойда нафл ўқимаслик керак. Чунки, Бухорий ва Муслимлар Ибн Аббос разияллоҳу анҳудан ривоят қилишларича, Пайғамбаримиз (с.а.в.) ҳайит намозларига чиққанларида ундан аввал ҳам, кейин ҳам намоз ўқимасдилар.\n* Ёр-дўстларни ҳайит билан муборакбод этиш, инсонларнинг бир-бирлари билан кўришишлари ва қутлашлари ҳам барчанинг кўнглига хурсандчилик улашадиган бу куннинг одобларидан ҳисобланади. Ҳайит кунида бир-бирларини табриклаш маъносида ўқиладиган муайян дуо бўлмаса ҳам, “Аллоҳ биздан ҳам, сизлардан ҳам қабул қилсин” маъносидаги тилаклар билдириш яхши саналади.\n* Аслида қавму-қариндошларнинг ҳолидан хабар олиш барча вақтда ҳам мусулмон кишининг зиммасидаги вазифалардан ҳисобланади. Ҳайит кунларидек хурсандчилик дамларида эса бу вазифа яна таъкидлаб, эслатиб қўйилган. Бу ҳам динимизнинг гўзаллигидан ҳисобланади. Қавму қариндошлар зиёрат қилинганда ҳайитдаги умумий хурсандчиликлар доираси кенгаяди, уларга совғалар ҳам улашиладиган бўлса, ўзаро меҳр-муҳаббат ришталари мустаҳкамланиб, шоду хуррамликлар янада зиёда бўлади.\n* Ҳайит байрамида ёш болаларни хурсанд қилишга, бу куннинг бошқа кунлардан фарқи мусулмонларнинг байрами эканини англатишга ҳам алоҳида эътибор қаратиш лозим. Бунда уларга ҳайитлик совғалари улашиш, ҳайвонот боғларига ёки ўйингоҳларга олиб бориб ўйнатиб келиш мақсадга мувофиқ бўлади. Ҳайит байрамининг шодликларидан эҳтиёжманд оилаларнинг фарзандларини ҳам баҳраманд қилишга уриниш комил мусулмоннинг белгиларидан ҳисобланади.\nҚарши шаҳар “Наво” жоме масжиди имом-хатиби


14:36, 21.01.2020 // 46276\nЎзбекистонда 2020 йил 1 апрелгача пенсия ислоҳотининг янги концепцияси тайёрланади\nЎзбекистонда 2020 йил 1 апрелгача пенсия ислоҳотининг янги концепцияси тайёрланади. Пенсия жамғармаси вакилларига кўра ушбу санагача ҳужжат лойиҳаси жамоатчилик муҳокамасига қўйилади. Бу ҳақда Norma хабар бермоқда.\nБошқа давлатларга нисбатан энг кам ҳисобланган пенсияга чиқиш ёши босқичма-босқич ўзгартирилади. Дунёда эркаклар ва аёллар учун ўртача пенсия ёши 62 ёшни, Ўзбекистонда эса 57,5 ёшни ташкил этади. Шунингдек, 7 йилни ташкил этадиган, пенсия тайинлаш учун энг кам стаж босқичма-босқич оширилиши режалаштирилмоқда (Халқаро меҳнат ташкилоти конвенциясига мувофиқ —15 йил).\n2011 йилдан 2019 йилгача Ўзбекистондаги пенсионерлар сони 2,4 бараварга ошди. 2019 йилда улар 339 минг кишига кўпайди. Бунда расман иш билан банд аҳоли 4,76 миллион киши, улар иқтисодий жиҳатдан фаол аҳолининг 32,5 фоизини ташкил этади.\n— Ўтган йилда пенсияларни тўлаш харажатларининг 9,3 фоизи давлат бюджети маблағлари ҳисобидан компенсацияланди. 2019 йилда компенсация миқдори 4 триллион сўмни ташкил этган бўлса, бу йил 8 триллион сўм ажратилиши Сенат томонидан маъқулланган, — деб таъкидлади Пенсия жамғармасининг ижрочи директори Баҳром Ашрафхонов.\nПенсия бадалларини тўлашда аҳоли манфаатдорлигини ошириш учун уч даражали пенсия таъминоти тизимига ўтилиши кўриб чиқилмоқда. Биринчи даражасида энг кам миқдордаги давлат пенсияси тўланиши назарда тутилмоқда. Иккинчи даражасида МБ қайта молиялаштириш ставкасидан кам бўлмаган миқдорда фоизлар ҳисобланган ҳолда иш ҳақидан муайян суммадаги ажратмалар асосида шахсий ҳисоб варақда жамланган пенсияни тўлаш. Учинчи ҳолатда Пенсия жамғармасига ажратмалар миқдори аҳоли томонидан белгиланади.\nЖорий йилда фуқароларнинг пенсия таъминоти тўғрисидаги янги қонун қабул қилинади. Амалдаги қонун 1994 йилда қабул қилинган. Қонунга 26 марта тузатишлар киритилганлигига қарамай унда ҳаволаки нормалар, ўзини оқламаган имтиёзлар ҳам талайгина. Ҳозирга қадар алоҳида соҳа ходимлари, мукофотланган ва унвонларга эга фуқароларнинг рўйхати мавжуд, улар муддатидан олдин пенсияга чиқиш имкониятига эгалар ёки пенсияга юқори миқдорда устамаларни асосланмаган ҳолда олади. Бундай имтиёзлар 642,4 минг кишига берилган.\nИдоралараро маълумотлар алмашинувини кенгайтириш мақсадида «Пенсия» дастурий комплексини модернизация қилиш режалаштирилмоқда, бу янги комплекс бўлиши мумкин. Ҳозирги вақтда 2,4 миллион пенсионерлар SMS-хабар тизимидан фойдаланади, ЯИДХП орқали ахборот олиш учун бошқа онлайн-хизматлар ҳам жорий этилган, давлат хизматлари марказлари орқали бола туғилганлиги ва дафн маросими учун нафақалар олишга буюртмалар бериш жараёни автоматлаштирилмоқда.\nВазирлар Маҳкамасининг 2019 йил 5 декабрдаги 971-сон қарори билан тасдиқланган низомда Ягона миллий меҳнат тизимида жисмоний шахслар ўзининг ўтган даврлардаги меҳнат фаолияти ҳақидаги маълумотларни мустақил равишда жойлаштиришга ҳақли эканлиги назарда тутилган. Бунда киритилган маълумотлар ёзув киритилганидан кейин 15 кун мобайнида Пенсия жамғармаси органлари томонидан верификация қилинади, яъни тасдиқланади.\n12:21, 27.10.2020 // 99273\n23:01, 27.10.2020 // 94254\n15:34 Кеча // 83080\n21:10, 27.10.2020 // 80036\n12:23 Кеча // 79901


ОАВ: Standard Chartered Осиёдаги активларини 4,4 млрд долларга сотади\n19:22 / 11.04.2016\nБуюк Британиянинг молиявий конгломерати Standard Chartered Plc Осиё минтақасидаги мавжуд қимматли қоғозларини 4,4 млрд АҚШ долларига сотишни режалаштирмоқда. Бу ҳақда Bloomberg агентлиги ўз манбаларига таянган ҳолда хабар берган.\nХабар қилинишича, молия муассасаси Ҳиндистондаги 1,4 млрд долларга яқин "ёмон" кредитлар портфелидан воз кечмоқчи. Бундан ташқари, банк Хитой, Индонезия ва Малайзиядаги бошқа активларини ҳам сотишни бошлаган.\nStandard Chartered XIX асрда, Африка ва Ҳиндистонда молиявий амалиётларни ўтказиш мақсадида ташкил этилган. Унинг Осиё-Тинч океани минтақасидаги даромади умумий фойдасининг 75 фоизини ташкил этади.\nStandard Chartered Plc 2015 йилда, 1989 йилдан бери энг йирик зарар кўргани хабар қилинган эди.


Илм-фан 09.05.2020 13:48\nМатематикасиз ҳеч бир фанни мукаммал эгаллаб бўлмайди\nДавлатимиз раҳбари 7 май куни “Математика соҳасидаги таълим сифатини ошириш ва илмий тадқиқотларни ривожлантириш чора-тадбирлари тўғрисида”ги қарорга имзо чекди.\nҚарорда таълимнинг барча босқичларида математика фанини ўқитиш тизимини янада такомиллаштириш, педагогларнинг самарали меҳнатини қўллаб-қувватлаш, илмий-тадқиқот ишлари кўламини кенгайтириш ва амалий аҳамиятини ошириш, халқаро ҳамжамият билан алоқаларни мустаҳкамлаш кўзда тутилмоқда.\nҲужжатнинг мазмун-моҳияти, унда белгиланган вазифалар хусусида бир қатор мутахассислар фикрларини билдириб ўтди.\nШароф РАЖАББОЕВ, Ўзбекистон Республикаси инновацион ривожланиш вазирининг биринчи ўринбосари в.б.:\n– Математикасиз ҳеч бир фанни мукаммал эгаллаб бўлмайди. Шу боис мамлакатимизда математика 2020 йилдаги илм-фанни ривожлантиришнинг устувор йўналишларидан бири сифатида белгиланди.\nПрезидентимизнинг ушбу йўналишдаги қарори билан эса математика соҳасидаги таълим сифатини ошириш ва илмий фаолиятни ривожлантириш бўйича 10 та муҳим устувор йўналиш белгилаб берилди. Бу йўналишлар таълимнинг барча босқичини қамраб олади. Мактабгача таълимдан бошлаб умумтаълим, ихтисослаштирилган мактаблар, олий таълим, математика соҳасидаги илмий ташкилотлар ва таълим муассасаларини жаҳондаги энг нуфузли етакчи марказларга айлантириш вазифаси қўйилган.\nШавкат АЮПОВ, Ўзбекистон Фанлар академияси Математика институти директори, академик:\n– Математикада илм-фанни ривожлантириш учун албатта салоҳиятли кадрлар керак. Бу борада биз олимлар, хусусан, Фанлар академияси Математика институти олимлари олдига жуда катта вазифалар қўйилди. Мактабдаги таълим дастурларини қайта кўриб чиқиш, олий таълимдаги математика фанини ўқитиш дастурлари, улар бўйича экспертлар хулосасини бериш учун биз мутасадди этиб белгиланмиз. Буни бажариш мақсадида Президентимиз қарори билан Математика институтида махсус лаборатория ташкил қилиняпти.\nАбдулла АЪЗАМОВ, Ўзбекистон Фанлар академияси Математика институтининг лаборатория мудири, академик:\n– Рақамли иқтисодиёт, умуман IT технологиялар, компьютер технологиялари барчаси математикага асосланган. Шунинг учун Президентимизнинг бу қарори ҳам бугунимиз, мамлакатимиз эртаси учун, айни пайтда уни узоқ асрларга мўлжалланган келажакка пойдевор қўйишга қаратилгани билан аҳамиятли десак муболаға бўлмайди. Қарорга биноан ҳар бир туман ва шаҳарда математика фанини чуқурлаштириб ўқитишга ихтисослаштирилган мактаблар ташкил этилади. Бу жараёнда мавжуд ихтисослаштирилган мактаблар фаолияти танқидий ўрганиб чиқилади. Зарур ҳолларда эса янгидан ташкил этилади. Бу қарор илм-фан аҳли учун ниҳоятда қувончли бўлди.\nНурилло НАСРИЕВ тайёрлади


Сурхондарёда фуқаро ИИБ ходимлари томонидан калтакланганини айтмоқда. Ҳолат юзасидан хизмат текшируви ўтказилмоқда\nИжтимоий тармоқларда Термиз шаҳрида яшовчи фуқаро ўзини ИИБ ходимлари уриб тан жароҳати етказганини айтиб видео тарқатган. Мазкур видеолавҳа юзасидан Сурхондарё вилоят ИИБ ахборот хизмати муносабат билдирди. Унга кўра ҳолат вилоят прокуратураси томонидан назоратга олинган. Ходимларга нисбатан хизмат текшируви ўтказилмоқда.\nМуносабатда маълум қилинишича, жорий йил 20 июль куни Термиз шаҳрида яшовчи аёл М.С. Термиз тумани ИИБга мурожаат қилиб, 2005 йилда туғилган қизи М.С.ни жорий йил 19 июл куни маҳалладошлари К.Т. ва Ф.З. кимсасиз жойга олиб бориб, кийимларини ечиб, турли уятсиз ишлар қилганини билдириб, уларга нисбатан қонуний чора кўришни сўраган.\nМазкур ариза юзасидан ўтказилган суриштирувда ҳодиса Ангор тумани содир бўлгани аниқланган. Сўнг, ариза Ангор туманига юборилган ва жорий йил 26 июль куни туман ИИБда қайд этилиб, терговга қадар текширув ҳаракатлари олиб борилган. Вилоят суд-тиббиёт экспертиза бюросининг 2021 йил 23 июлдаги хулосасига кўра, М.С.нинг танасида тан жароҳатлари ва уларнинг қолдирган изи аниқланмаган.\nҚайд этилишича, жорий йил 16 август куни фуқаро Ф.З.га нисбатан Жиноят кодексининг 128-моддаси 1-қисми билан жиноят иши қўзғатилган. Шу жиноят иши юзасидан тергов ўтказилаётган вақтда қизнинг отаси Г.Ш. 6 октябрь куни суд-тиббий экспертизаси биносига келиб, экспертни ҳақорат қилган.\nШу пайтда иш юзасидан бино ёнида турган Термиз шаҳар ИИБ ходимлари ундан жамоат тартибини бузмаслигини талаб қилган. Аммо Г.Ш. ҳақорат қилишда давом этган. Ходимлар Г.Ш.ни шаҳар ИИБга олиб бориш мақсадида автомашинага миндирмоқчи бўлганида у қаршилик кўрсатган. Шундан сўнг, ИИБ ходимлари куч ишлатиб уни хизмат «Дамас»ига миндирган.\nТермиз шаҳар бўлимида Г.Ш ва унинг ортидан борган қизи ҳамда хотини тушунтириш хати ёзиб беришган ва бўлимдан чиқариб юборилган.\nБундан ташқари, фуқаро И.М. (аёл) жорий йил 11 август куни Термиз шаҳар ИИБга Г.Ш. уни 11 август уяли телефон орқали қўпол сўзлар билан ҳақорат қилганини 19 август куни эса ҳақоратли сўзларни смс тарзида ёзиб юборганини айтиб мурожаат қилган.\nЖорий йил 6 октябрь куни Жиноят ишлари бўйича Термиз шаҳар судида фуқаро Г.Ш. МЖтКнинг 183 ва 194-моддаси 1-қисми билан айбли деб топилиб, унга нисбатан 10 сутка маъмурий қамоқ жазоси тайинланган.\nТаъкидланишича, ИИБ ходимларга нисбатан хизмат текширув олиб борилмоқда. Келгусида қонуний қарор қабул қилиниши таъминланади. Г.Ш.нинг видеомурожаати юзасидан шаҳар прокуратураси томонидан ўрганиш ишлари олиб борилмоқда. Мазкур иш вилоят прокуратураси томонидан назоратга олинган.


29.10.2018 21:31 | Ҳалқаро майдон\nUzReportTV шархловчиси Профессионал футбол лигаси ҳамда Ла лига ҳамкорлиги доирасида ўтказилган мазкур тадбир тўғрисидаги фикрлари билан ўртоқлашди:\n- Ла лигада иштирок этувчи жамоалар – дунёдаги энг етакчи клублар қаторига кириши сир эмас. Ўзбекистон Профессионал футбол лигасининг жаҳондаги энг кучли лигалардан бири – Ла лига билан яқиндан ҳамкорлик қилаётгани миллий футболимиз ривожи учун хизмат қилиши тайин. Кеча мухлислар Луис Гарсия билан биргаликда ўзбек футболининг яқин ўтмишдаги юлдузлари майдонда тўп тепишига ҳам гувоҳ бўлишди. Афсуски, ТВда “Эл Класико”ни шархлаб боришим лозим бўлгани сабаб катта экрандаги томоша олдидан ўтказилган юлдузлар иштирокидаги кўргазмали ўйинда охиригача қатнаша олмадим. Лекин мана шундай ажойиб тадбирда иштирок этганимдан жуда хурсанд бўлдим. Ундан ёрқин хотиралар қолди, - деди Даврон Файзиев.


Украина: Янукович ва мухолифат ўртасида келишув имзоланди - BBC News O'zbek\nУкраина парламенти мухолифати ва Президент Янукович мамлакатдаги сиёсий инқирозни бартараф қилиш бўйича келишувни имзолаганлар.\nБундан олдин Майдондаги намойишчилар томонидан ҳам келишув маъқулланган.\nОлий Рада намойишчилар учун амнистия тўғрисидаги қонунни қабул қилган.\n"Батькивщина" раҳбари Арсений Яценюк келишувни мамлакатда ҳуқуқ ва адолат ўрнатилишида қўйилган дастлабки қадам деб атаган.\nШу билан бирга у , "жинояткорона буйруқ"ларни берганлар албатта жазоланиши кераклигини таъкидлаган.\nОлий Раданинг 2004 йилги Конституцияга қайтиш ҳақидаги қонунини 386 депутат қувватлаб овоз берган.\nЖума куни Украина президенти маъмурияти веб саҳифаси маълум қилишича, Виктор Янукович маъмуриятида тун бўйи давом этган музокаралар сўнгида мамлакатдаги инқирозни бартараф этиш бўйича битим имзолашга келишиб олинган.\nЯнукович маъмуриятидан маълум қилишларича, битим Киев вақти билан кун ярмида имзоланади. Битим тафсилоти ошкор этилгани йўқ, бироқ, Янукович мамлакатда барқарорликни ўрнатиш учун муддатдан олдин сайловлар ўтказишга рози бўлиши кутилаётганди.\nВиктор Янукович, мухолифат лидерлари ва Оврўпо Иттифоқи дипломатлари ўртасида музокаралар кеча тунда бошланган ва саккиз соатдан кўпроқ вақт давом этган.\nМузокаралар сўнгида тарафлар натижаларни шарҳлашни истамаганлар.\nУчрашувда мухолифат лидерлари Арсений Яценюк, Олег Тягнибок, Виталий Кличко, ва шунингдек Олмония Ташқи ишлар вазири Франк-Валтер Штайнмайер, Полша Ташқи ишлар вазири Радослав Сикорский, Франция Ташқи ишлар вазири Лоран Фабиус ва Россия омбудсмени Владимир Лукин иштирок этганлар.\nРейтер агентлиги хабарига кўра, тарафлар 2004 йил конституциясини қайта тиклаш, коалицион ҳукумат тузиш ва декабр ойида муддатидан олдин президентлик сайловини ўтказишга рози бўлганлар.\nТун Киевда нисбатан осуда ўтган\n«Майдон»даги фаоллар баррикадалар қуришган, бироқ зўравонликлар юз бергани ҳақида хабарлар келмаган.\nУкраина Соғлиқни Сақлаш вазирлиги маълумотига кўра, сешанба кунидан буён намойишчилар ва милиция ўртасида юз берган тўқнашувлар натижасида камида 77 нафар инсон ҳалок бўлган. Яна 571 инсон жароҳат олган.\nПайшанба куни Украина парламенти - Олий Рада бир неча соат давом этган баҳслар сўнгида ўт очишни тўхтатиш, куч ишлатар тизимларини Киев марказидан чиқариш ҳақида қарор қабул қилган ва жума кунига қадар танаффус эълон қилган.\nҲукумат маълумотига кўра, пайшанба куни бир нафар хавфсизлик ходими ўлдирилган ва намойишчилар томонидан 67 нафар милиция ходими қўлга олинган. Пайшанбага ўтар кечаси уларни қўйиб юборишган.\nОқ Уй баёнот чиқариб, Украина хавфсизлик кучлари ўз халқига қарши автоматик қуролни ишлатаётганидан таассуб билдирган ва мамлакатдаги инқирозни тинч йўллар билан ҳал қилишга чақирган.\nОврўпо Иттифоқи эса можаро учун масъул деб билинган украин давлат мулозимларига нисбатан санкциялар қўлланишини маълум қилган.\nКремль: "Путин Януковичга маслаҳат бермаяпти"\nКиев: Намойишчиларга тонгдан яна ҳужум қилинди


Uzbek artist Rihsitilla Akromov\nТошкентдаги Тасвирий санъат галереясида 52 яшар рассом Рихситилла Акромов асарларидан иборат кўргазмаси очилди.\nСанъатшунослар орасида “Ўзбек Пиросманиси” дея таърифланган Рихситилла Акромовнинг кейинги 20 йилда яратган асарларидан иборат бу кўргазма “Сароб” деб номланган.\nРассомнинг ўзи Озодлик билан суҳбатда нега ўз кўргазмасини “Сароб” деб номлаганини шундай изоҳлади:\n-Кўргазмани тайëрлаш жараëнида чизган расмларимни бир-бир кўздан кечириб “Сароб” деб ном қўйиш кераклигини тушундим. Ўрисча айтсак мираж. Италянча fata Morgana. Яъни аслида йўқ, аммо одамнинг кўзига кўринган жилвагар холат. Мен ўзим реалист рассом марҳум Раҳим Аҳмедовнинг шогирдиман. Лекин асарларимни реалистик деб бўлмайди. Онам раҳматли бу расмларни қинғир - қийшиқ деб атарди. Мен дунëни қандай кўрсам шундайлигича тасвирлайман. Яна ҳам тўғриси бу тасвирларнинг ҳаммаси автопортрет. Яъни ўзимни ўзим тасвирлаганман, дейди тошкентлик рассом Акромов Озодлик билан суҳбатда.\nРассом Акромов асарлари тасвирий ифодаларнинг болаларча содда ва беғуборлиги билан ўн тўққизинчи асрда яшаган грузин рассоми Нико Пиросмани асарларини эслатади.\nРихситилла Акромов ижоди ҳақида Озодликка гапирган Ўзбекистон халқ рассоми Ғафур Қодиров унинг асарларида йигирманчи асрдаги француз рассоми Пабло Пикассога яқин аломатлар ҳам борлигини таъкидлайди:\n- Рихситиллани асарларида француз рассоми Пабло Пикассо ва австриялик рассом Густав Климтга оид мотивларни кўрамиз. Эркак ва аëл ўртасидаги абадий муносабатлар акс этган расмлар шулар жумласидан. Рихситилла кўпинча ўз шахсий таассуротларидан келиб чиқиб асарлар яратади. Масалан бошқа рассомлар ҳаëтни қандай кўрса шундай тасвирласа, Рихситилла кўрган кечирганларини ичида трансформация қилган холда матода акс эттиради¸ дейди суҳбатдош.\nҒофир Қодиров билан суҳбат\nЎзбекистондаги санъат иҳлосмандлари ўртасида танилган рассом Рихситилла Акромовнинг илк асарларидан бири 1990 йилда Лондондаги “Zaman” галереясида намойиш қилинганидан кейин у Ғарб мунаққидлари эътиборига тушди.\nАна шундан кейин Рихситилла Акромов ўз асарлари билан бирин кетин Голландия, Германия, Италия, Бельгия, Австралия, АҚШ ва бошқа мамлакатлардаги кўргазмаларда ўзбек санъатини намоëн қилди.\nРихситилла Акромов учун ўтган асрнинг тўқсонинчи йиллари нақадар самарали бўлган бўлса, 21 асрнинг илк 10 йили анчайин мураккаб бўлди. Гўзаллик, нафосат ва эстетика ҳақидаги тушунчалар ўзгарди. Бошқа ўзбек рассомлари каби Рихситилла ҳам тирикчилик ташвишлари билан юзлашди.\nБу ташвишлардан ўз устахонасига қадар чекинган рассомлар қатори Рихситилла Акромов ҳам тижорат учуун эмас, балки кўнгил ризоси учун расмлар чизди.\n"Агар сизда Ўзбекистон суратини чизиш сўралса, нимани чизар эдингиз?", деб сўраймиз рассомдан.\n- Кутилмаган савол бўлди бу. Мен жон деб шундай суратни чизар эдим. Хозир кўз олдимга кела бошлади бу расм. Мен икки панжаси очиқ ва бўм- бўш улкан қўл тасвирини чизган бўлар эдим. Билсангиз Мексикалик рассом Давид Сикейросни шундай асари бор. Иккита улкан бўм бўш қўл тасвирланган. Мен ҳам Ўзбекистонни шундай тасвирлаган бўлар эдим¸ дейди рассом.\nРассом ҳақида мухтасар маълумот\nРихситилла Акромов 1961 йилда Тошкентда туғилди. Ëшлигида ҳасталикка чалиниб, икки йил касалхонада ëтганида ўзини расм чизиб овутди.\nКасалдан тузалганида эса рассом бўлишга қарор қилди.\nРихситилланинг Тошкентда таксичилик қиладиган акаси рассомлар учун махсус интернат дарагини топиб укасини жойлаштирди.\nИнтернатни тугатган Рихситилла Акромов 1980 йилда Тошкентдаги Театр ва рассомлик институтининг рангтасвир бўлимига ўқишга кирди.\nБу даргоҳни 1987 йилда битирган рассом айни пайтда Тошкентдаги Беҳзод номли рассомлик билим юртида дарс бермоқда.


Тошкентда бедарак йўқолган 3 киши қидирилмоқда - 29.07.2021, Sputnik Ўзбекистон\nТошкентда бедарак йўқолган 3 киши қидирилмоқда\nТошкентда бедарак йўқолган 3 киши қидирилмоқда – Тошкент ИИББ матбуот хизмати. 29.07.2021, Sputnik Ўзбекистон\nТОШКЕНТ, 29 июл — Sputnik. Тошкентда бедарак йўқолган 3 киши қидирилмоқда, деб хабар қилди пойтахт ИИББ матбуот хизмати.1966 йилда туғилган Гилазитдинов Ренат Хамзаевич 15 июнь куни Сергели тумани, Қуйитолариқ кўчасида жойлашган уйидан чиқиб, қайтиб келмаган.Белгилари: бўйи 160 см, тўлачадан келган, сочи қора.Эгнида: тўқ кўк рангли футболка, қора рангли шим ва қора рангли кроссовка бўлган.1944 йилда туғилган Худоба Владимир 24 июль куни Чилонзор тумани, 7-мавзесида турар жойидан чиқиб, қайтиб келмаган.Белгилари: бўйи 170 см, сочи оқ, кўзи кулранг.Эгнида: жигарранг футболка, кулранг шалвар, қора рангли шиппак бўлган.1949 йилда туғилган Шек Антонина Владимировна 17 июль куни Сергели тумани, Дарёбўйи кўчасида жойлашган уйидан чиқиб, қайтиб келмаган.Белгилари: бўйи 165 см, ўртача гавдали, сочи жигарранг, қош кўзи қора.Эгнида: қизил кофта, қизил юбка ва шиппак бўлган.Алоҳида белгилари: кўзойнакда, кулида хассаси бор.\nтошкент, бедарак йўқолганлар\nТошкентда бедарак йўқолган 3 киши қидирилмоқда – Тошкент ИИББ матбуот хизмати.\nТОШКЕНТ, 29 июл — Sputnik. Тошкентда бедарак йўқолган 3 киши қидирилмоқда, деб хабар қилди пойтахт ИИББ матбуот хизмати.\n1966 йилда туғилган Гилазитдинов Ренат Хамзаевич 15 июнь куни Сергели тумани, Қуйитолариқ кўчасида жойлашган уйидан чиқиб, қайтиб келмаган.\nБелгилари: бўйи 160 см, тўлачадан келган, сочи қора.\nЭгнида: тўқ кўк рангли футболка, қора рангли шим ва қора рангли кроссовка бўлган.\n1944 йилда туғилган Худоба Владимир 24 июль куни Чилонзор тумани, 7-мавзесида турар жойидан чиқиб, қайтиб келмаган.\nБелгилари: бўйи 170 см, сочи оқ, кўзи кулранг.\nЭгнида: жигарранг футболка, кулранг шалвар, қора рангли шиппак бўлган.\n1949 йилда туғилган Шек Антонина Владимировна 17 июль куни Сергели тумани, Дарёбўйи кўчасида жойлашган уйидан чиқиб, қайтиб келмаган.\nБелгилари: бўйи 165 см, ўртача гавдали, сочи жигарранг, қош кўзи қора.\nЭгнида: қизил кофта, қизил юбка ва шиппак бўлган.\nАлоҳида белгилари: кўзойнакда, кулида хассаси бор.


ФАРЗАНДИНГИЗГА ДЎСТ БЎЛИНГ – .:: Xadicha.uz\nДунёда фарзанди одобли бўлишини истамаган ота-она йўқ. Хўш, болани қандай одобли қиламиз? Бунинг учун энг олдин ота-онанинг ўзи тарбияли бўлиши керак. Зеро, инсон ўзида йўқ нарсани бировга беролмайди.\nҚуйидаги тавсиялар фарзанд тарбиялашда сизга асқотади:\n– Ота-она салоҳиятли, болаларига ибрат бўлиши керак. Китоб ўқимаган киши фарзанди қўлига яхши китоб тутолмайди;\n– болани мустақил фикрлашга ўргатиш жуда муҳим. Воқеа-ҳодисаларга қандай муносабат билдиришига ота-она қизиқиши, уни тинглаши, саволларига эринмай жавоб қайтариши керак. Бу, боланинг мустақил фикр юритишига ёрдам беради, унда фикрни ифодалаш қобилиятини шакллантиради;\n– муносабатлар икки томонлама бўлсин. Шундай йўл тутинг, у сизга яқин дўстидек ишонсин. Шунда унга насиҳат қилсангиз, оғир олмайди. Ҳазрат Али розияллоҳу анҳу: “Фарзанд билан етти ёшгача ўйна, унга фикри қабул қилинганини билдириб қўй. Бу услубнинг самараси кўп”, деган. Фарзанд билан дўстларча муносабатда бўлиш уни ёмонлар билан дўстлашишдан, бузғунчи ахборотларга эргашишдан сақлайди;\n– фарзанд оиласида алоҳида ўринга эгалигини, қадрли эканини ҳис этсин;\n– бола уй ишларини бажаришда ҳамма билан аҳил-иноқ бўлиши, оилавий муаммоларни беркитиши, жипсликни сақлашни ўрганиши лозим. Ота-она фарзандига иш буюриб, масъулият юклаб, сўнг натижасига эътибор қаратса, бола бурчига садоқатли бўлади;\n– ота-она уйдаги буюмларни бир кишига хосламасин. Аксинча, улар ҳаммага тегишли эканини айтсин. Масалан, уйдаги улов фақат отаники деб қаралса, ўғил фарзанд ўзини отасига нисбатан ғариб санаши, бу ҳол унга салбий таъсир қилиши мумкин;\n– бола истаган нарсасига эришавериши яхши эмас. Маҳрум бўлиш аччиғини тотиб кўриши, нафси хоҳишларини қайтаришни ўрганиши керак;\n– ота-она фарзандларининг ёши, ақли, зийраклиги, ривожланиши, таъсирчанлиги, дунёқарашига эътибор берсин;\n– болалар ёшлигидан бир-бирига ҳасад қилмаслиги учун уларнинг ҳаммасига бирдек муносабатда бўлиш муҳим.


Президентимиз ташаббуси амалда: Терсак – замонавий туризм қишлоғи | Хабарлар | Самарқанд вилояти ҳокимлиги\nПрезидентимиз ташаббуси амалда: Терсак – замонавий туризм қишлоғи\nУргут туманидаги Терсак маҳалласи Самарқанд ва Қашқадарё вилоятларини боғловчи Тахтиқорача довони бўйида, тоғлар бағрида жойлашган.\nМусаффо табиати, зилол сувлари ва самимий инсонлари билан тилга тушган бу ҳудудда йилнинг тўрт фасли ўз кўрку таровати билан намоён бўлади. Шунинг учун ҳам Терсакка бир марта келган, унинг гўзал табиатидан баҳра олган киши яна келишни орзу қилади.\nБугун аксарият қишлоқларда шаҳардагидек уй-жойлар, транспорт воситалари кўпайиб, ишлаб чиқариш корхоналари қурилаётган, шовқин кучайиб бораётган бир пайтда бу ерда қишлоққа хос муҳит йўқолмаган. Тўғри, аҳоли учун замонавий турмуш шароитлари яратилган. Мактаб, боғча, тиббиёт муассасалар бор. Транспорт ҳам муаммо эмас. Лекин аҳоли ҳаёт тарзи, касб-ҳунар ва машғулотларида миллийлик, қадрият ва анъаналар устуворлиги акс этиб туради. Шу ва бошқа жиҳатлар ҳисобга олиниб, ўтган йили Терсакка туризм қишлоғи мақоми берилди.\n– Маҳалламизга азалдан кўп меҳмон келади, юртимизнинг турли ҳудудларидан қариндош-уруғ, дўсту қадрдонларимиз келиб, ҳордиқ чиқаришади, гўзал табиатимиздан баҳраманд бўлишади, – дейди “Терсак” маҳалла фуқаролар йиғини раиси Бекзод Бекмуродов. – Буни биз меҳмондорчилик деймиз, замонавий тилда эса туризм. Энди бунга расмий мақом берилди. Яъни, маҳалламиз туризм қишлоғига айлантирилиб, аҳоли ушбу йўналишда тадбиркорлик қилиши, даромад топиши учун имконият яратилди. Бунинг учун давлат томонидан жуда катта имтиёзлар бериляпти. Маҳалламизнинг М-39 йўлидан бошланадиган қисмидан охирги қишлоғигача – тўртинчи Терсаккача қарийб 10 километр йўл асфальт қилинди, тупроқ йўлларга тош-шағал тўкилиб, текисланди. Йўл бўйлаб тунги ёритиш чироқлари, йўл кўрсаткич ва белгилар ўрнатилди. Аҳолимиз қисқа вақт ичида 20 дан ортиқ оилавий меҳмон уйи ташкил этди. Эндиликда ҳудудда туризм йўналишида тадбиркорлик фаолиятини йўлга қўймоқчи бўлганларга 50 миллион сўмдан 300 миллион сўмгача кредит берилади. Бундан фойдаланиб, яна ўнга яқин маҳалладошимиз оилавий меҳмон уйи ташкил этмоқчи. Ошхона, савдо ва маиший хизмат кўрсатиш нуқталари очмоқчи бўлганлар ҳам кўпаймоқда. Шу пайтгача аҳолимиз асосан, чорвачилик ва боғдорчилик билан шуғулланган бўлса, энди туризм асосий даромад манбаига айланмоқда.\nФранцуз тили ўқитувчиси Қўйсин Ҳасанов биринчилардан бўлиб Терсакнинг туристик имкониятларидан фойдаланишни йўлга қўйган, бу ишни тадбиркорликка айлантирган инсонлардан бири.\n– 50 йилга яқин вақт давомида мактабда ўқувчиларга сабоқ бердим, раҳбарлик вазифаларида ишлаб пенсияга чиқдим, – дейди Қўйсин Ҳасанов. – Ёшлигимдан сайёҳлик фирмаси очиш орзуим бор эди, аммо бунга имконият бўлмаганди. Кейинчалик устозларим ва дўстларимнинг таклифи билан Самарқандга келган меҳмонларни гўзал табиат қўйнида дам олишлари учун қишлоғимга олиб кела бошладим. Биласиз, қишлоқда шаҳардагидек имконият йўқ. Шундай бўлса-да меҳмонларга ўз уйимда имкон қадар қулайлик яратиб беришга ҳаракат қилдим. Хорижликларга ҳам бу манзур бўлди. Биз билан бир уйда туриб, бир дастурхондан нон-туз ейишади, миллий таомларимизни биргаликда тайёрлаб кўришади, тоққа ёки сой бўйлаб саёҳат қилишади. Шу тарзда 2017 йилда қишлоқда биринчи бўлиб меҳмон уйи очдим. Дастлаб тўрт-беш нафар сайёҳни қабул қилиб, хизмат кўрсатган бўлсак, ҳозир меҳмон уйимиз 20 ўринли бўлди. Энди яна қўшимча бинолар қуряпмиз. Фарзандларим, қўни-қўшнилар шу иш билан шуғулланишни ўрганиб олди. Ҳозир маҳалламизда бир вақтнинг ўзида 200-250 нафар меҳмонни қабул қилиш имконияти бор. Йил бошидан буён биргина бизнинг уйимига юзга яқин сайёҳ келди. Кўпроқ Франция, Италия, Дания, Канада, Россиядан келишяпти. Бу йил Белгия ва Испаниядан ҳам сайёҳлар келмоқчи. Яқинда Қирғизистондан 60 нафар сайёҳ келиб қолди. Уларни ўзимиз ва қўни-қўшниларнинг меҳмон уйларида жойлаштириб, хизмат кўрсатдик. Бундан ташқари, ички туризм йўналишида ўзимизнинг юртдошларимиз ҳам кўп келади. Терсакнинг туризм қишлоғи бўлгани қишлоқдошларимиз учун катта имкониятлар очди.\nҚўйсин аканинг оилавий меҳмон уйида турган франциялик сайёҳлар тонгда тоққа сайр қилиб келиб, хонадон бекаси билан бирга тушлик учун палов тайёрлаётган экан.\n– Ўзбек таомлари бизга жуда ёқди, – дейди Аник Зувеле. – Айниқса, бир ҳафтадан буён паловни бир неча марта татиб кўрган бўлсак ҳам бугун уй бекасидан шу таомни тайёрлаб беришни сўрадик. Ўзимиз ҳам палов пиширишни ўрганиб олдик. Бу жойнинг табиати жуда тоза, чиройли экан, бизга ёқди.\nТуристларни қишлоқ хонадонларида миллий таомларини тайёрлаш жараёнлари, сигир, эчки сут-қатиғидан татиб кўриш, урф-одатлар билан танишиш ва албатта, тоғ бўйлаб сайр қизиқтиради. Ҳар бир меҳмон уйида бунинг учун шароит яратилган. Тўрт нафар гид-экскурсовод тоғ туризми йўналишида сайёҳларга хизмат кўрсатади. Сайёҳларни пиёда, от ва бошқа уловларда сайр қилдириш, қишлоқнинг ўзига хос табиати билан таништириш имконияти бор.\n– Маҳалламизда оилавий меҳмон уйлари ташкил этилиб, аҳоли тадбиркорлик қила бошлагач, ўтган йил биз ҳам шу ишга қўл уриб, уйимиздан иккита хона ажратдик, – дейди яна бир оилавий меҳмон уйи бекаси Офият Худойбердиева. – Ҳовлимиздан оқиб ўтадиган сой бўйида ёзда дам олиш учун жойлар тайёрладик. Меҳмонлар келяпти. Қишда кам бўлади, лекин ёз пайтларида четдан ҳам, ўзимиздан ҳам кўп сайёҳлар келиб дам олиб кетади. Бизникига келган меҳмонлар томорқамиздаги кўл, узумзор ва боғимизга қизиқади.\nТерсакнинг энг баланд тоғ этагида яшовчи Илҳом Қайсаров ўз уйидан учта хонани оилавий меҳмон уйи сифатида ажратган.\n– 2019 йилда шу иш билан шуғулланишни бошлагандик, – дейди И.Қайсаров. – Ўзимизга яраша мижозларимиз бор, олдиндан буюртма бериб қўйиб, келиб дам олиб кетишади. Интернетга маълумотларни жойлаштириб қўйганман. Франция ва Россиядан кўп мурожаат бўлади. Уларнинг талабига қараб имконият яратиб берамиз. Икки-уч кун, бир ҳафтагача шу ерда қолиб, биз билан бирга яшашади. Бугун Терсак ҳар қачонгидан ҳам гўзал ва мафтункор кўриниш олган. Қишлоқдаги сойдан оқиб турган зилол сув, боғлардаги қушлар овози, мусаффо ҳаво ҳар қандай кишига завқ беради.\nКиритилган вақти: 12/05/2022 20:57. Кўрилганлиги: 69\nМатериал манзили: https://samarkand.uz/press/news/prezidentimiz-tashabbusi-amalda-tersak-zamonaviy-turizm-qishlogi


Сингапурда Жануби-Шарқий Осиёдаги энг йирик 3D-чоп этиш лабораторияси ишга тушди\n12:07 / 29.09.2015\nЖануби-Шарқий Осиёдаги энг йирик 3D-чоп этиш лабораторияси 26 сентябрь куни Сингапурда иш бошлади. Today нашрининг қайд этишича, мазкур лойиҳага ажратилган инвестиция миқдори 3,6 миллион долларни ташкил этди.\nМазкур лабораторияга 15 дона 3D-принтер ўрнатилган бўлиб, улар томонидан жисмоний шахслар ва турли компанияларнинг шу каби маҳсулотларга бўлган эҳтиёжини қоплаш мўлжалланган. Унга асос солган Ultra Clean Asia Pacific компанияси вакилларининг сўзларига кўра, ишлаб чиқаришда асосан аэрокосмик, тиббиёт, жумладан, стоматология соҳасидаги эҳтиёжларни қондиришга эътибор қаратилади. Компания вице президенти Лави Леванинг таъкидлашича, тиббий мақсадларда қўлланилувчи турли имплантатларни ишлаб чиқариш режалаштирилмоқда.\nСингапур ҳукумати 2013 йилда 3D форматдаги чоп этишни ҳам ўз ичига олган “келажак чоп этиш қурилмалари” беш йиллик лойиҳасини амалга ошириш учун 361 млн доллар ажратган эди.


26 октябр 2020, Тошкент вақти: 18:13\nСурхонлик фермерлар¸ ғалла учун ўз сигирлари тортиб олинганидан шикоят қилмоқда.\nВилоятнинг Қизириқ туманидаги фермерлардан бирининг айтишича, Мажбурий ижро бюроси (МИБ) бошчилигидаги мутасадди идоралар вакиллари режани бажармаган фермерларнинг чорва молларини сотиб, пулини ғалла учун топширишни талаб қилмоқда.\n“МИБ, солиқ ва бошқа идора ходимлари ҳеч қандай ижро ҳужжатисиз ва суд буйруғисиз келиб, фермерларнинг молларини мажбуран зўравонлик билан олиб кетишга уринмоқда. Қизириқдаги бир фермернинг битта ҳўкизи, сигири ва бузоғини шундай қилишди. МИБ бошчилигидаги вакиллар фермернинг уйига келиб, молларини сотишга мажбурлашди. Улар ўзлари билан харидор ҳам топиб келишган. Фермер ҳўкиз ва сигир ҳамда бузоғини 12 миллион сўмга сотган ва пулини ғалла учун тўлаган. Яна бир фермернинг сигирини 3,5 миллион сўмга соттириб, пулини ғалла учун олиб кетишди. Ҳозир бошқа фермерлар ҳам хавотир олиб ўтирибди”, дейди қизириқлик йигит.\nҚизириқ туманидаги фермерлардан бирининг акаси Озодлик билан боғланиб, укасининг сигирини МИБ ходимлари олиб кетишга ҳаракат қилишгани¸ бироқ сигир олиб қолингани ҳақида гапирди.\n“Укам буғдой планини бажара олмади. Кеча МИБдан келиб сигирини олиб кетмоқчи бўлишди. Бир амаллаб сигирни олиб қолишди. Лекин барибир сотиб¸ пулини ғалла учун берасан¸ дейишган. Ҳозир укам сигирини сотиш ҳаракатида юрибди. Музробот туманидаги қариндошларимиз ҳам фермерлик қилади. Улар ҳам сигирини олиб кетиш ва соттириш билан боғлиқ иккита воқеани айтишди. Биттаси Париқишлоқда бўлган”, деди қизириқлик фермернинг акаси исмини ошкор қилмаслик шарти билан.\nОзодлик боғланган Қизириқ туман МИБ ходимлари ғалла билан боғлиқ барча саволларга бюро бошлиғи Суҳроб Қурбоновдан жавоб олиш мумкинлигини айтишди. 18 июнь кун давомида Қурбонов билан боғланиш имкони бўлмади.\nСурхондарё вилоят МИБ мулозимлари эса ғалла режасини бажармаган фермерларни мажбурлаш ҳолатлари борлигини инкор қилишди.\nОзодлик Ўзбекистон ғалла жабҳасидан келаëтган турли маълумот ва шикоятларга “Ўздонмаҳсулот” ширкатидан изоҳ олишга уринди.\nШиркатнинг Озодлик гаплашган расмийлари саволларга Қишлоқ хўжалик вазирлигидан жавоб олишни тавсия қилди. Ушбу вазирликда эса мутассадди раҳбарлар барчасининг ғалла бўйича хизмат сафарига кетгани ва шу боис улар билан боғланиш имконсизлигини билдиришди.


"Навбаҳор" ПФЛга футболчилар рўйхатини тақдим этди\n3 август, 2017, 23:15\nТошкентнинг “Обод” жамоасига қарши учрашувга тайёргарлик кўраётган Наманганнинг "Навбаҳор" жамоаси бундан бироз вақт олдин навбатдаги машғулотни якунлади. Бугун, тиббий кўрикнинг якуний хулосалари ҳам эълон қилинди. Бу ҳақда клуб расмий сайти хабар бермоқда.\nДавралар оралиғида жамоамиз асосий ва ёшлар таркибига жалб этилган 14 нафар янги футболчидан Аюбхон Гаппаровгина тиббий кўрикдан ўта олмади. Шу сабабли футболчи маълум вақт давомида даволанишга мажбур бўлади.\nШунингдек, ПФЛга давра олдидан янги футболчилар рўйхати ҳам топширилди. Иккинчи давра арафасида “Навбаҳор” билан шартнома тузган 13 нафар футболчи асосий ва ёшлар таркибида жамоа шарафини ҳимоя қилишади.\n"Навбаҳор" сафида рўйхатдан ўтган футболчилар билан танишинг:\nТуғилган санаси: 11.07.1995\nТуғилган санаси: 02.05.1994\nТуғилган санаси: 07.07.1995\nТуғилган санаси: 19.12.2000\nТуғилган санаси: 12.01.1994\nТуғилган санаси: 01.06.1995\nТуғилган санаси: 07.06.1994\nОлдинги жамоаси: «Олмалиқ»\nТуғилган санаси: 16.07.1995\nОлдинги жамоаси: «Навбаҳор»\nТуғилган санаси: 05.05.1997\nТуғилган санаси: 12.04.1996\nОлдинги жамоаси: «Тўрақўрғон БЎСМ»\nТуғилган санаси: 15.08.1998\nТуғилган санаси: 09.03.1998


Жиззахда армрестлинг бўйича Ўзбекистон чемпионати якунланди – AllSportuz.com\nЖиззахда армрестлинг бўйича Ўзбекистон чемпионати якунланди\nЖиззах шаҳридаги Спорт ўйинлари ва енгил атлетикага ихтисослаштирилган болалар-ўсмирлар спорт мактабида спортнинг армрестлинг тури бўйича 2003-2007 йилларда туғилган ўсмирлар ўртасида Ўзбекистон чемпионати ўтказилди.\nМусобақада Қорақалпоғистон Республикаси, Тошкент шаҳри ва барча вилоятларда ўтказилган ҳудудий саралаш мусобақаси ғолиблари, шунингдек, вилоят терма жамоалари, армрестлинг (клублари) жамоалари иштирок этди.\nУшбу спорт тадбирини ўтказишдан кўзланган мақсад – аввало ёшларни армрестлинг спорт турига жалб қилиш орқали соғлом турмуш тарзини шакллантиришдан, армрестлингни аҳоли ўртасида оммалаштириш ва уни янада ривожлантириш, мусобақаларни ўтказиш орқали иқтидорли спортчиларни саралаб олиш, тренер ва ҳакамларнинг малакасини оширишдан иборат.\nМусобақага юртимиздаги аксарият ҳакамлар ва тренерлар йиғилганидан фойдаланган ҳолда иштирокчилар учун семинар ва мастер-класс ҳам ташкил этилди. Халқаро тоифадаги ҳакам Султон Неъматуллаев бошчилигидаги ҳакамлар гуруҳи эса баҳсларни одилона бошқариб боришди.\nЯкуний натижаларга кўра, умумжамоа ҳисобида 1-ўрин Самарқанд вилояти вакилларига насиб этди. Улар 19та олтин, 25та кумуш ва 20та бронза медалига сазовор бўлди. 6та олтин, 18та кумуш ва 26та бронза медалини қўлга киритган Тошкент вилояти жамоаси эса 2-ўринга лойиқ кўрилди. 3-ўринни 5та олтин, 16та кумуш ва 11та бронза медали билан мезбонлар – Жиззах вилояти жамоаси эгаллади.\nPrevious Лутфулло Тўраев ва Серхио Рамоснинг бир ўхшашлиги бор!\nNext Футболда “Футболка” сотиш қанча фойда келтиради?


Бахтли инсонларда мавжуд бўлган 9 қоида\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Бахтли инсонларда мавжуд бўлган 9 қоида\t12:26, 27 сентябрь 2016\tБахт — бу бизнинг назаримизда эришиб бўлмайдиган ҳолат, аммо уни жуда осон қўлга киритиш мумкин.\nAdMe.ru ҳаётдан баҳра олишни биладиган инсонларнинг қандай одатлари борлигини аниқ билади ва бу ҳақида ўқувчиларга сўзлаб беради.\nАниқланишича, 70 ёшдан ошганда ҳаёти давомида яқинлари билан алоқаларни бузмаган инсонлар энг бахтли бўлишар экан.\nСўровномаларда аксарият бахтли одамлар пулдан кўра кўпроқ вақтлари бўлишини афзал кўришларини айтишган. Улар яшашнинг ўзидан лаззатланишади.\nТадқиқотчилар даромадларни реал баҳолаб, ҳаражат қилишни тавсия этишади. Ўзингизни қийнаган ҳолда ҳеч нима ҳарид қилманг.\nАтрофидаги майда гўзалликлардан ҳам баҳра олишни биладиган инсонлар ҳаётларидан қониқиб, бошқалардан кўра бахтли яшашади.\nДўстлар даврасида ўтказилган вақт ҳар қандай инсонни бахтли қилади. Айниқса ўзини бахтли деб биладиган инсонлар даврасидан кўпроқ лаззатланиш мумкин. Уларнинг кайфияти юқумли бўлади.\nПсихологлар яқинларига эътибор ва меҳр кўрсатишни биладиган инсонлар бундай қилмайдиганларидан бахтлироқ эканлигини аниқлашди.\nҲиссиётлар учун пул сарфлаётганлар бахтли инсонлардир. Бирор буюмни ҳарид қилган инсондан, бу пулларни саёҳатларга сарфлаганларнинг ҳурсандчилиги узоқроқ давом этади.\nЖисмоний машқлар руҳий ва стресс ҳолатлардан тезроқ чиқишга ёрдам беради. Бундан ташқари жисмоний фаоллик бахт ҳиссиёти билан бевосита боғлиқ.\nҲар бир оннинг қадрига етишни ва ундан лаззатланишни биладиган одам бошқалардан бахтлироқ.


2016 йилда дунё йўлларида рекорд миқдорда электромобиллар қатнади - Carzone.Uz\nGlobal EV Outlook Халқаро энергетика агентлигининг сўнгги ҳисобатига кўра, 2016 йилда дунёда электромобиллар сони 2 млнтага етди.\nЎтган йили дунёда сотилган электромобилларнинг 40 фоиздан кўпроғи Хитойга тўғри келди. 200 мингдан ортиқ икки ғилдиракли электрли транспорт ва 300 мингдан кўпроқ электробуслари билан Хитой транспортни электрлаштириш соҳасида жаҳон етакчисига айланган. Дунё бўйича сотилган электрли транспортнинг 90 фоизи Хитой, АҚШ ва Европанинг ҳиссасига тўғри келади.\nАйрим мамлакатларда электромобиллар сотилиш суръати жадаллик билан бормоқда. Ўтган йили Норвегияда электромобиллар умумий савдонинг 29 фоизини ташкил этиб, бу кўрсаткич бўйича дунё рекордини қўйди. Нидерландияда савдодаги электромобиль ҳиссаси 6,4 фоиз, Швецияда эса 3,4 фоиз. Автомобилсозларнинг яқинда айтган башоратига ишонадиган бўлсак, 2020 йилга бориб дунё йўлларида 9 млндан 20 млнгача электромобиль қатнайди. 2025 йилда эса улар 40-70 млнтагача етиши кутиляпти.\nЙирик шаҳарларда одамлар электромбиль сотиб олишга рағбатлантириляпти, чунки бу экологияга ижобий таъсир кўрсатиши ҳаммага маълум. Масалан, Парижда Autolib дастури доирасида электромобилларни зарядлаш ва ижарага бериш тармоғи ишлаб турибди. Лондонда эса шаҳар марказига кирган электромобиллардан қўшимча тўлов ундирилмайди.